text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
52 Zedhekiya+ akanga aine makore makumi maviri nerimwe chete paakatanga kutonga,+ uye akatonga kwemakore gumi nerimwe chete ari muJerusarema.+ Amai vake vainzi Hamutari+ mwanasikana waJeremiya wokuRibna.+
2 Iye akaramba achiita zvakaipa pamberi paJehovha,+ maererano nezvose zvakanga zvaitwa naJehoyakimu.+
3 Izvi zvakaitika muJerusarema nomuJudha nokuda kwokutsamwa kwaJehovha, kusvikira avabvisa pamberi pake.+ Zedhekiya akapandukira mambo weBhabhironi.+
4 Mugore rechipfumbamwe iye ava mambo,+ mumwedzi wechigumi, pazuva rechigumi romwedzi wacho, Nebhukadrezari mambo weBhabhironi akasvika kuzorwisa Jerusarema,+ iye neuto rake rose rehondo, vakadzika musasa pakatarisana naro, vakavaka rusvingo kumativi ose kuti varirwise.+
5 Naizvozvo guta racho rakakombwa kusvikira mugore rechigumi nerimwe chete raMambo Zedhekiya.+
6 Mumwedzi wechina, pazuva rechipfumbamwe romwedzi wacho,+ nzara yakanyanya muguta uye makanga musina zvokudya nokuda kwevanhu vomunyika yacho.+
7 Guta racho rakazoputswa;+ uye varume vose vehondo vakatanga kutiza,+ vakabuda muguta usiku nenzira yokugedhi raiva pakati pemasvingo maviri aiva pedyo nomunda wamambo,+ vaKadheya pavakanga vakakomba guta; uye vakaramba vachienda nenzira yokuArabha.+
8 Uto rehondo revaKadheya rakatevera mambo,+ vakabata Zedhekiya+ mumapani erenje eJeriko; uye uto rake rehondo rose rakapararira richimusiya.+
9 Vakabva vabata mambo, vakaenda naye kwaiva namambo weBhabhironi+ kuRibra+ munyika yeHamati,+ kuti amutonge.+
10 Mambo weBhabhironi akauraya vanakomana vaZedhekiya iye achizviona,+ akaurayawo machinda ose aJudha muRibra.+
11 Akapofumadza maziso aZedhekiya,+ mambo weBhabhironi achibva azomusunga nezvisungo zvomumakumbo zvemhangura, akaenda naye kuBhabhironi,+ akamuisa muchitokisi kusvikira pazuva raakafa.
12 Mumwedzi wechishanu, pazuva rechigumi romwedzi wacho, kureva mugore rechigumi nemapfumbamwe raMambo Nebhukadrezari,+ mambo weBhabhironi, Nebhuzaradhani+ mukuru wevarindi, uya akanga achimira pamberi pamambo weBhabhironi, akasvika muJerusarema.
13 Akapisa imba yaJehovha+ neimba yamambo nedzimba dzose dzomuJerusarema;+ uye akapisawo dzimba dzose huru nomoto.+
14 Mauto ose ehondo evaKadheya aiva nomukuru wevarindi akaputsa masvingo ose eJerusarema, kumativi ose.+
15 Nebhuzaradhani mukuru wevarindi akatapa vamwe vanhu vakaderera nevamwe vanhu vose vakanga vasiyiwa muguta+ nevakanga vatiza, vaya vakanga vaenda kuna mambo weBhabhironi nedzimwe mhizha dzose.+
16 Nebhuzaradhani mukuru wevarindi akasiya vamwe vanhu vomunyika yacho vakanga vakaderera kuti vave vatarisiri vemizambiringa uye kuti vave vashandi vaiita zvokumanikidzwa.+
17 VaKadheya vakaputsa-putsa mbiru dzemhangura+ dzeimba yaJehovha nezvingoro+ nedziva+ remhangura raiva muimba yaJehovha, vakaenda nemhangura yacho yose kuBhabhironi.+
18 Vakatora makeni nemafoshoro+ nezvokudzimisa moto+ nendiro+ nemakapu nemidziyo yose yemhangura yavaishandisa kushumira.+
19 Mukuru wevarindi akatora+ mabheseni+ nemidziyo yokuisira moto nendiro+ nemakeni nezvigadziko zvemarambi+ nemakapu nendiro zvaiva zvendarama chaiyo,+ nezviya zvaiva zvesirivha chaiyo.+
20 Akatorawo mbiru mbiri,+ dziva rimwe chete,+ nzombe dzemhangura gumi nembiri+ dzaiva pasi pedziva racho, nezvingoro, zvakanga zvagadzirirwa imba yaJehovha naMambo Soromoni.+ Mhangura yazvo haina kuyerwa—izvo zvinhu zvose izvi.+
21 Kana dziri mbiru, mbiru imwe neimwe yakanga yakareba makubhiti gumi nemasere,+ shinda yakareba makubhiti gumi nemaviri yaiitenderera;+ uye ukobvu hwayo hwaiva upamhi hweminwe mina, iyo iine mhango.
22 Musoro waiva pairi waiva wemhangura,+ musoro mumwe chete wakanga wakareba makubhiti mashanu;+ uye mambure nemapomegraneti zvaiva pamusoro wacho, kumativi ose,+ zvose zvaiva zvemhangura; uye mbiru yechipiri yaiva nezvakafanana neizvi, uyewo mapomegraneti acho.+
23 Mapomegraneti aiva makumi mapfumbamwe nematanhatu, kumativi acho, mapomegraneti acho ose aiva zana pamusoro pemambure kumativi ose.+
24 Mukuru wevarindi akatorawo mupristi mukuru Seraya+ nomupristi wechipiri Zefaniya+ nevachengeti vemasuo vatatu,+
25 uye muguta akatora jinda rimwe chete raiva murayiri wevarume vehondo, nevarume vanomwe pane vaya vaibvumirwa kupinda maiva namambo,+ vaiva muguta, nomunyori womukuru weuto, uya aiunganidza vanhu vomunyika yacho, nevarume makumi matanhatu pavanhu vomunyika yacho, vaiva muguta racho.+
26 Naizvozvo Nebhuzaradhani+ mukuru wevarindi akatora ivava akaenda navo kwaiva namambo weBhabhironi kuRibra.+
27 Mambo weBhabhironi akavabaya,+ akavaurayira muRibra+ munyika yeHamati.+ Nokudaro vaJudha vakatapwa vachibva panyika yavo.+
28 Ava ndivo vanhu vakatapwa naNebhukadrezari: mugore rechinomwe, vaJudha zviuru zvitatu nemakumi maviri nevatatu.+
29 Mugore rechigumi nemasere raNebhukadrezari,+ mweya mazana masere nemakumi matatu nemiviri yakatapwa muJerusarema.
30 Mugore rechimakumi maviri nematatu raNebhukadrezari, Nebhuzaradhani mukuru wevarindi akatapa vaJudha, mweya mazana manomwe nemakumi mana nemishanu.+
Mweya yacho yose yaiva zviuru zvina nemazana matanhatu.
31 Mugore rechimakumi matatu nemanomwe Jehoyakini+ mambo waJudha atapwa, mumwedzi wechigumi nemiviri, pazuva rechimakumi maviri nemashanu romwedzi wacho, Evhiri-merodhaki mambo weBhabhironi, mugore raakava mambo, akasimudza musoro+ waJehoyakini mambo waJudha, akamubudisa mujeri.
32 Akatanga kutaura naye zvinhu zvakanaka, akakwidziridza chigaro chake choumambo kupfuura zvigaro zvoumambo zvemamwe madzimambo aaiva nawo muBhabhironi.+
33 Akabvisa nguo dzake dzomujeri,+ uye nguva dzose aidya zvokudya+ pamberi pake mazuva ose oupenyu hwake.+
34 Kana uri mugove wake wezvokudya, aipiwa mugove wake wezvokudya nguva dzose namambo weBhabhironi, zuva nezuva sezvaaifanira kupiwa, kusvikira pazuva raakafa,+ mazuva ose oupenyu hwake.
Tumirawo vamwe
Tumirawo vamwe
Jeremiya 52
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=24&Chapter=52&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D24%26Chapter%3D52%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
Iyi Ndiyo Nzvimbo Yedu Yokunamatira
“Kushingairira imba yenyu kuchandipedza.”—JOH. 2:17.
NZIYO: 127, 118
1, 2. (a) Vashumiri vaJehovha vekare vaishandisa nzvimbo dzipi pakunamata? (b) Jesu aiona sei temberi yaMwari yaiva muJerusarema? (c) Tichakurukurei munyaya ino?
KUBVIRA kare, vashumiri vaMwari vaiva nenzvimbo dzavainamatira. Abheri anofanira kunge akashandisa atari paakapa Mwari zvinopiwa zvake. (Gen. 4:3, 4) Noa, Abrahamu, Isaka, Jakobho naMosesi, vakavaka atari. (Gen. 8:20; 12:7; 26:25; 35:1; Eks. 17:15) VaIsraeri vakagadzira tebhenekeri varayirwa naJehovha. (Eks. 25:8) Jehovha akazovarayira kuti vavake temberi. (1 Madz. 8:27, 29) VaJudha pavakadzoka kubva kuBhabhironi kwavainge vari nhapwa, vaigara vachiungana mumasinagogi. (Mako 6:2; Joh. 18:20; Mab. 15:21) VaKristu vepakutanga vaiungana mudzimba dzevamwe vaKristu. (Mab. 12:12; 1 VaK. 16:19) Mazuva ano, vanhu vaJehovha pasi rose vanoungana muDzimba dzoUmambo kuti vadzidziswe uye vanamate.
2 Jesu aida chaizvo temberi yaJehovha yaiva muJerusarema uye aiikoshesa chaizvo. Kuda kwaaiita temberi iyi kwakayeuchidza vadzidzi vake mashoko emunyori wepisarema okuti: “Kushingairira imba yenyu kwandipedza.” (Pis. 69:9; Joh. 2:17) Hapana Imba yoUmambo inganyatsonzi “imba yaJehovha” sezvairehwa nemashoko aya paaishandiswa achireva temberi yaiva muJerusarema. (2 Mak. 5:13; 33:4) Kunyange zvakadaro, tinofanira kuremekedza chaizvo nzvimbo dzedu dzatinonamatira. Munyaya ino tichataura mazano ari muBhaibheri anotibatsira kuona kuti tinofanira kuva neunhu hwakaita sei patinenge tiri paDzimba dzoUmambo. Tichakurukurawo kuti tinofanira kudzibata sei uye kuti tingabatsirawo sei kuti dzivakwe. *
KUREMEKEDZA MISANGANO YEDU
3-5. Chinangwa cheImba yoUmambo ndechei, uye kuziva izvi kunofanira kuita kuti tione sei misangano yedu yatinoita ipapo?
3 Imba yoUmambo inzvimbo inoungana vanhu kuti vanamate Jehovha. Pazvokudya zvokunamata zvatinopiwa naJehovha, tinewo misangano yatinoita vhiki nevhiki paImba yoUmambo. Pamisangano iyi tinokurudzirwa uye tinopiwa mirayiridzo naJehovha achishandisa sangano rake. Iropafadzo yakakura chaizvo kukokwa naJehovha neMwanakomana wake kuti tizodya “patafura yaJehovha” vhiki nevhiki. Tinofanira kuramba tichikoshesa kukokwa uku kwatakaitwa.—1 VaK. 10:21.
4 Jehovha anokoshesa chaizvo nguva idzodzo dzokunamata uye kukurudzirana kwatinoita zvokuti akafemera muapostora Pauro kuti atikurudzire kuti tisarega kuungana nevamwe. (Verenga VaHebheru 10:24, 25.) Tingati here tiri kuremekedza Jehovha kana tichirovha misangano pasina chikonzero chine musoro? Patinonyatsogadzirira misangano uye patinopindura pamisangano iyi, tinenge tichitoratidza kuti tiri kutenda Jehovha.—Pis. 22:22.
5 Zvatinoita kana tiri pamisangano uye mabatiro atinoita imba yedu yoUmambo, zvinofanira kuratidza kuti tinoremekedza Jehovha. Tinoda kuti maitiro edu aratidze kuti tinoremekedza zita raMwari iro rinowanzonge rakanyorwa paImba yoUmambo.—Enzanisa na1 Madzimambo 8:17.
6. Vamwe vanhu vakati chii nezvedzimba dzedu dzoUmambo nevaya vanopinda misangano ipapo? (Ona mufananidzo uri panotangira nyaya ino.)
6 Kuremekedza kwatinoita nzvimbo dzatinonamatira kunowanzoonekwa nevanhu vasiri Zvapupu. Somuenzaniso, mumwe murume wokuTurkey akati: “Ndakashamiswa chaizvo nokuchena uye kurongeka kwainge kwakaita zvinhu paImba yoUmambo. Vanhu vaivapo vainge vakapfeka zvakanaka, vainyemwerera uye vakandikwazisa noushamwari. Izvi zvakandibaya mwoyo chaizvo.” Murume wacho akatanga kupinda misangano nguva dzose uye pasina nguva, akabhabhatidzwa. Mune rimwe guta kuIndonesia, imwe ungano yakakoka vanhu vomunharaunda uye vakuru vakuru vehurumende kuti vazoona Imba yoUmambo yakanga yava kuda kutsaurirwa. Meya weguta racho akauyawo. Akabayiwa mwoyo nemavakirwo eimba yacho uye kugadzirwa zvakanaka kwainge kwakaitwa chivanze chacho. Meya wacho akati, “Kuchena kwakaita imba iyi kunoratidza kuti mune kutenda kwakasimba.”
7, 8. Vose vanopinda misangano yechiKristu vanofanira kufunga nezvei?
7 Unhu hwedu uye mapfekero edu zvinofanira kuratidza kuti tinoremekedza Mwari uyo anotikoka kumisangano yechiKristu. Asi hatifaniri kubva tazonyanyisa. Kunyange zvazvo vamwe vachizoita sevanogadza tumitemo twavo panyaya yekuti tinofanira kuzvibata sei patinenge tiri pamisangano yechiKristu, zvakaonekwa kuti kune vamwe vanozoita sevari kumba kwavo asi ivo vari paImba yoUmambo. Ichokwadi kuti Jehovha anoda kuti vashumiri vake nevamwewo vanhu vatinenge takoka kumisangano vanzwe vakasununguka. Asi hatidiwo kuita chimwe chinhu chingaita kuti misangano yedu ishaye ruremekedzo. Saka hatifaniri kupfeka zvisina kukodzera, kana kuita zvimwe zvinhu zvakadai sokutumirana mameseji, kutaura-taura, uye kudya panguva yemisangano. Vabereki vanofanira kudzidzisa vana vavo kuti vazive kuti paImba yoUmambo hapasi pokumhanya-mhanya kana kutambira.—Mup. 3:1.
8 Jesu paakaona vanhu vachiita zvokutengeserana mutemberi yaMwari, akatsamwa chaizvo akavadzingira kunze. (Joh. 2:13-17) Dzimba dzedu dzoUmambo inzvimbowo dzokunamata kwakachena uye ndipo patinodzidziswa naJehovha. Saka zvinhu zvose zvisinei nekunamata hazvifaniri kuitirwa paImba yoUmambo.—Enzanisa naNehemiya 13:7, 8.
KUTSIGIRA KUVAKWA KWEDZIMBA DZOUMAMBO
9, 10. (a) Vanhu vaJehovha vari kukwanisa sei kuvaka Dzimba dzoUmambo uye zvakaguma nei? (b) Urongwa hupi hwuri kubatsira chaizvo ungano dzisina mari yokuvaka Dzimba dzoUmambo?
9 Pasi rose, vanhu vaJehovha vari kushanda nesimba vachibatsira pakuvakwa kweDzimba dzoUmambo. Basa rokudhirowa mapurani, kuvaka uye kugadziridza Dzimba dzoUmambo, riri kuitwa nevanhu vanozvipira. Izvi zvakaguma nei? Kubva musi wa1 November 1999, takavaka nzvimbo dzokunamatira dzinopfuura 28 000 pasi rose. Izvi zvinoreva kuti mumakore 15 apfuura, taipedza kuvaka Dzimba dzoUmambo dzinenge shanu zuva roga roga.
10 Pane zvakawanda zviri kuitwa kuti Dzimba dzoUmambo dzivakwe kwose kwadzinenge dzichidiwa. Urongwa uhwu tinohuita tichitevedzera zano romuMagwaro rokuti vaya vane zvakawanda vabatsirewo vane zvishoma kuti pave “nezvinhu zvakaenzana.” (Verenga 2 VaKorinde 8:13-15.) Iye zvino dzimwe ungano dzava neDzimba dzoUmambo dzakanaka. Kudai pasina urongwa uhwu, zvimwe ungano idzi dzaisazombokwanisa kuzvivakira dzoga.
11. Dzimwe hama dzakati chii padzakavakirwa Imba yoUmambo uye zvadzakataura zvinoita kuti unzwe sei?
11 Imwe ungano yokuCosta Rica yakabatsirwa neurongwa uhwu yakanyora kuti: “Patinenge takamira pamberi peImba yoUmambo, tinofunga kuti tiri kurota. Imba yedu yakanaka yakatora mazuva 8 chete ichivakwa! Kudai pasina kuti Jehovha akatikomborera, uye kudai pasina urongwa hwesangano rake uye kubatsirwa kwatakaitwa nehama dzedu, tingadai tisina kumbokwanisa kuita izvi. Nzvimbo iyi yokunamatira tinoiona sechipo chinokosha chaizvo chatakapiwa naJehovha. Tiri kufara chaizvo.” Tinobayiwa mwoyo patinonzwa mashoko akadaro okuonga Jehovha. Uye kuziva kuti hama dzedu dziri munyika dzakasiyana-siyana dzava neDzimba dzoUmambo, kunoita kuti tifare chaizvo. Iri ibasa raJehovha, nokuti kana Dzimba dzoUmambo dzangopera kuvakwa, dzinowanzozara nevanhu vanoda kuziva chokwadi nezveMusiki wedu ane rudo.—Pis. 127:1.
12. Ungabatsirawo sei kuti Dzimba dzoUmambo dzivakwe?
12 Hama nehanzvadzi dzakawanda dzinonakidzwa chaizvo padzinobatsira panovakwa Imba yoUmambo. Pasinei nokuti tinogona kubatsira panovakwa Imba yoUmambo kana kuti hatikwanisi, tose tinogona kutsigira nokupa mari yezvipo. Vanhu vaMwari vekare vaipa zvipo kuti nzvimbo dzokunamatira dzivakwe. Tinopawo zvipo tichitevedzera muenzaniso wavo uye izvi zvinoita kuti Jehovha akudzwe.—Eks. 25:2; 2 VaK. 9:7.
KUCHENESA IMBA YOUMAMBO
13, 14. Mazano api ari muMagwaro anotibatsira kuti tiite kuti imba yedu yoUmambo igare yakachena?
13 Kana Imba yoUmambo yavakwa, inofanira kugara yakachena ichiratidza kuti Mwari watinonamata ndiMwari akarongeka. (Verenga 1 VaKorinde 14:33, 40.) Bhaibheri rinoratidza kuti kuva vatsvene uye kuchena pakunamata zvinofambidzana neutsanana. (Zvak. 19:8) Saka kana tichida kufarirwa naMwari, tinofanirawo kuva neutsanana.
14 Kana imba yedu yoUmambo yakachena, tinonzwa takasununguka kukoka vanhu vanofarira kumisangano yedu tiine chokwadi chokuti zvayakaita zvinoenderana nemashoko akanaka atinovaudza. Vachaona kuti tinonamata Mwari mutsvene uyo achaita kuti nyika ive paradhiso munguva pfupi iri kuuya.—Isa. 6:1-3; Zvak. 11:18.
15, 16. (a) Nei dzimwe nguva zvisiri nyore kuita kuti Imba yoUmambo igare yakachena, asi nei tichifanira kuichenesa? (b) Ungano yenyu yakaronga sei kuchenesa Imba yoUmambo, uye mumwe nomumwe wedu ane ropafadzo yei?
15 Vanhu vane maonero akasiyana-siyana emacheneserwo anofanira kuitwa Imba yoUmambo. Maonero avo anoenderana nemarererwo avakaitwa. Vamwe vanogara munzvimbo dzine huruva kana kuti dzine migwagwa isina tara uye inoita madhaka. Vamwewo vanoomerwa nokuwana mvura yakakwana uye zvinhu zvinoshandiswa pakuchenesa. Pasinei nekuti tinogara kupi uye kuti vanhu vekwatinogara vanoona sei nyaya youtsanana, dzimba dzedu dzoUmambo dzinofanira kugara dzakachena sezvo dziine zita raJehovha uye dziri idzo dzatinonamatira.—Dheut. 23:14.
16 Kana tichida kuti Imba yoUmambo igare yakachena, tinofanira kuva vanhu vakarongeka. Dare revakuru rinofanira kuva nechokwadi chokuti pane purogiramu yokuchenesa Imba yoUmambo uye pane zvinhu zvakakwana zvokushandisa kuitira kuti igare ichiratidzika zvakanaka. Mamwe mabasa okuchenesa anoda kugara achiitwa panopera misangano, asi mamwe anoda kuitwa pano neapo. Saka zvinoda kunyatsoronga kuitira kuti pasava nezvimwe zvinhu zvinosiyiwa pakuchenesa Imba yoUmambo. Munhu wose ari muungano ane ropafadzo yokubatsirawo pabasa iri.
KUGADZIRIDZA NZVIMBO YEDU YOKUNAMATIRA
17, 18. (a) Tinodzidzei pamabatiro aiita vanhu vaJehovha temberi? (b) Nei Dzimba dzoUmambo dzichifanira kugara dzichiratidzika zvakanaka?
17 Vashumiri vaJehovha vanogarawo vachigadziridza nzvimbo dzavo dzokunamatira. Mambo Jehoashi weJudha akarayira vapristi kuti vatore mari yaibviswa nevanhu voishandisa pakugadziridza ‘nzvimbo dzakatsemuka dzeimba yaJehovha, papi nepapi pavaiwana pakatsemuka.’ (2 Madz. 12:4, 5) Papfuura makore 200, Mambo Josiya akashandisawo mari yaibviswa nevanhu kuti agadziridze temberi.—Verenga 2 Makoronike 34:9-11.
18 Mahofisi emapazi akataura kuti vanhu havawanzokoshesa nyaya yokugadziridza Dzimba dzoUmambo nezvimwe zvinhu zvinoshandiswapo. Zvimwe chikonzero chacho ndechokuti munyika idzodzo munongova nevanhu vashoma vane ruzivo rwokuita basa racho kana kuti hama hadzina mari yokuti dziite basa racho. Pasinei nokuti chikonzero chacho chingava chei, kana Imba yoUmambo ikasagadziridzwa, inopedzisira isingacharatidziki zvakanaka zvokuti vanoiona vanotanga kutaura zvakaipa nezvezita raJehovha. Asi kana ungano ikaita zvose zvainogona kuti Imba yoUmambo irambe yakanaka, Jehovha acharumbidzwa uye mari yezvipo inobviswa nevatinonamata navo haizopambadzwi.
19. Uchaitei kuratidza kuti unoremekedza nzvimbo dzatinoshandisa pakunamata Jehovha?
19 Imba yoUmambo yakatsaurirwa kuna Jehovha. Saka haisi yemunhu kana kuti yeungano, pasinei nokuti yakanyoreswa muzita raani. Sezvataona munyaya ino, mazano ari muBhaibheri anotibatsira kuti tive nemaonero akanaka enzvimbo dzedu dzokunamatira. Tinoremekedza Jehovha, saka tinoremekedzawo misangano yedu uye Imba yoUmambo. Tinopa mari yezvipo kuti dzimwe Dzimba dzoUmambo dzivakwe, uye tinoshanda nesimba kuti dzigare dzakachena uye dzichiratidzika zvakanaka. Kana tikatsigira basa iri, tinoratidza kuti tinoshingairira nzvimbo yaJehovha yokunamata kwakachena sezvakaita Jesu.—Joh. 2:17.
^ ndima 2 Kunyange zvazvo nyaya ino ichinyanya kutaura nezveDzimba dzoUmambo, mazano arimo anoshandawo kuDzimba Dzemagungano nedzimwewo nzvimbo dzatinonamatira Jehovha.

robotstxt: allowed

filter: keep


text:
Tsazahusiku
Muchidzidzo cheTaranyika (Geography), mazuva eTsazahusiku anoitika March 20-21 neSeptember 20-21. Pamazuva aya Denderedzwa reChiedza rinocheka North pole neSouth pole - mativi ose eAkiso anenge ari hhambwe dzakafanana kubva kuzuva - hapana divi rinenge riri pedyo nezuva kudarika rimwe. Zvakare hapana divi reAkiso rinenge rakanongedza kune zuva. Pamazuva aya nzvimbo dzose dziri panyika dzinowana husiku hwakaenzana, hwakareba 12 maawa - saka mazuva aya achinzi Tsazahusiku- equinox.
Kubva pana March 20-21, nguva yechiedza inoenda ichireba kuhafu yekuMaodzanyemba - kutanga kwenguva yeChirimo (spring) kunzvimbo dziri kuMaodzanyemba kweMutsazanisi. Kunzvimbo dziri kuChamhembe, nguva yechiedza inenge ichiderera, kutanga kwenguva yeMatsutso (autumn) kunzvimbo idzi.
Kubva pana Sep 20-21, nguva yechiedza inoenda ichiderera kuhafu yekuMaodzanyemba - iyi inguva yemwaka we[[Matsutso] (autumn) kunzvimbo dziri ku[[Maodzanyemba kweMutsazanisi. Kunzvimbo dziri kuChamhembe, nguva yechiedza inenge ichireba, nguva yemwaka weChirimo kunzvimbo idzi.
Chivakamberi chekuti Tsaza- chiri pamberi peshoko rokuti tsazahusiku chinodudza kuti zvinhu zvakataurwa kumashure kwacho zvakaenzana. Vara rokuti Tsaza- rinofanana nerokuti equi- rinoshandiswa kuEnglish pamberi pemashoko anoti: equilateral, equidistant, equiangular.


text:
KUPARIDZA NOKUDZIDZISA MUNYIKA YOSE
Europe
NYIKA 47
VANOGARAMO 743 421 605
VAPARIDZI 1 614 244
ZVIDZIDZO ZVEBHAIBHERI 842 091
Kurasika Kwavo Kwakaita Kuti Vatange Chidzidzo cheBhaibheri
Zvapupu zvakabva kune dzimwe nyika kusanganisira zvemuEngland zvakanakidzwa zvikuru negungano renyika dzakawanda rakaitirwa muguta reLondon. Andrew naElizabeth vakaenda kune imwe hotera muLondon vachida kunokwazisa vaenzi vakanga vabva kune dzimwe nyika. Paakaona mumwe mukadzi akanga akapfeka zvakanaka ari panosvikira vanhu, Elizabeth akafunga kuti aiva mumwe wevaenzi vacho saka akamumbundira nemufaro. Mukadzi wacho akashamisika chaizvo, saka Elizabeth akamukumbira ruregerero. “Ndine urombo,” akadaro. “Ndafunga kuti muri muenzi wedu!”
“Muenzi wenyu?” mukadzi wacho akabvunza.
Elizabeth akanongedzera chikwangwani chaiva nemashoko ekugamuchira Zvapupu zvaJehovha uye akashamiswa nezvakataurwa nemukadzi wacho. “Ii, inga zvinofadza!” akadaro. “Asi ndiri kutoita semumwe weZvapupu zvaJehovha?”
Pavakanga vachikurukura, Elizabeth akaziva kuti mukadzi wacho ainzi Vivien, uye kuti vaigara pedyo nepedyo uyewo kuti kumusha kwake kuNigeria. Vivien akabvuma kudzidza Bhaibheri uye aida kuti vana vake vabatanewo naye pakudzidza. Andrew naElizabeth vakashanyira Vivien kumba kwake uye vakabva vambundirwawo nemufaro. Kungosanganawo kwavakaita pakati peguta reLondon kwakaita kuti Vivien asare aoma mate mukanwa. Andrew naElizabeth pavakaratidza Vivien bhuku raBhaibheri Rinombodzidzisei?, vakashamisika achivaudza kuti aitova naro uye kuti anoriverenga pamwe chete nevana vake vana. Vivien paakaudzwa kuti bhuku iri ndiro rinoshandiswa pakudzidza nevanhu Bhaibheri vasingabhadhari, akapindura nemufaro achiti, “Ngatibva tatotanga kuridzidza!”
Tsamba Yakabva Kuhama Yerudzi rwechiRoma
Muna November 2014, muSlovakia makaumbwa ungano yekutanga yemutauro wechiRomany. Pagungano redunhu richangopfuura, vaparidzi 21 vanotaura chiRomany vakabhabhatidzwa. Vese vakabva kunzvimbo imwe chete. Vanhu vakapinda Chirangaridzo neungano yechiRomany vakasvika 495. Imwe hama ichangobva kubhabhatidzwa yakanyora kuti:
“Ndiri mumwe wevanhu verudzi rwechiRoma vanobva mumusha weŽehra, kuSlovakia. Kwandinogara vanhu vakawanda vechichena vanotarisira pasi uye vanotiona sevanhu vane utsvina, vanonyepa, uye vanoba. Pandakaenda kuchechi, muchengeti wepo akandiudza kuti ndaisakodzera kuva ipapo saka akabva andidzinga. Chimbofungai kuti pashure pekubatwa seizvi ndakanga ndava kuona sei vanhu vechichena! Ndakazokokwa neZvapupu zvaJehovha kuImba yoUmambo. Ndakangoendawo hangu asi ndichifungira kuti vaizondibatawo nekuseri kweruoko. Ndakashamisika kuti ndisati ndatombopinda muImba yoUmambo, mumwe murume wechichena akandikwazisa uye akandigamuchira zvakanaka. Ndakatadza kuteerera paipiwa hurukuro yavose. Ndainge ndichingofunga kuti, ‘Seiko munhu wese ari kundifarira kudaro?’
“Usiku ihwohwo handina kurara ndichingofunga zvakanga zvaitika kuImba yoUmambo. Saka ndakafunga kudzokerazve kuti ndione kuti mabatirwo andakaitwa zvaisangova zvemusi mumwe chete here. Pandakadzokera, vanhu vaivako vakandibata zvakanaka kutopfuura pakutanga uye vakatondibata seshamwari yavo yemakore. Handina kuzomborega kupinda misangano, uye nokufamba kwenguva ndakazobhabhatidzwa. Pashure pekunge ndabhabhatidzwa, hama hadzina kumborega kundiratidza mutsa uye dziri kuramba dzichiratidza kuti dzinondikoshesa. Dzimwe nguva vanotondipa zvekudya zvakanaka kupfuura zvavanodya ivo! Ndinoda kuramba ndiri musangano iri, uye Jehovha ndiye Mwari wandinoda kushumira nekusingaperi.”
Munyengetero Wekuparidza Mashoko Akanaka Unopindurwa
Imwe hanzvadzi inonzi Aysel yakakwira bhazi ichibva muguta reGanja ichienda kuBaku muAzerbaijan. Yakanyengetera kuna Jehovha ichikumbira kuti iwane mumwe munhu wekutaura naye nezveBhaibheri iri munzira. Kunyange zvazvo Aysel akanga atopiwa nzvimbo yake yekugara mubhazi, mumwe mukadzi akasimbirira kuti auye kuzogara naye. Aysel akatanga kutaura nemukadzi wacho uye akazopedzisira achinja nyaya ndokutanga kutaura nezveBhaibheri. Mukadzi wacho akataura kuti anoda Jesu uye anoda kuziva zvakawanda nezvake. Vakabva vapanana nhamba dzefoni uye vakarangana kuzoonana zvakare. Mukadzi wacho akakumbira Aysel kuti kana zvichiita amuvigirewo Bhaibheri.
Aysel paakadzokera kuGanja, akashanyira mukadzi uya kubasa kwake. Mukadzi wacho akataura kuti ane “bhuku remunamato” raanoverenga zuva nezuva. Hanzvadzi yedu yakashamisika payakaona kuti bhuku racho rainzi nderemunamato raiva kabhuku kaKuongorora Magwaro Zuva Nezuva ka2013! Chidzidzo cheBhaibheri chakabva chatotangwa, uye Aysel akafara kuti Jehovha akamupa ushingi kuti aparidzire zvisina kurongwa.
Tsamba Yekutenda Yakabva Kumusungwa
Tsamba inotevera inobva kuSpain:
“Kutanga, ndinoda kukutendai nekushanda nesimba kwamuri kuita kuti musvitse mashoko eBhaibheri kuvanhu vemarudzi ose.
“Ndakaonana neZvapupu zvaJehovha kekutanga makore 15 adarika muTiranë, kuAlbania. Ndakashamisika kuti chii chakaita kuti chimwe Chapupu chive neushingi hwekutaura nesu nekuti taiva chikwata chevakomana vechidiki gumi chaiita zveundururani. Hapana aiva neushingi hwekutaura nesu, asi hama iyoyo yakataura nesu pasinei nekuti tainge takapakata zvombo. Haina kana kumbotya kutaura nesu nezveBhaibheri. Ushingi hwayo hwakandishamisa chaizvo.
“Makore mana apfuura, chimwe Chapupu chakandishanyira mujeri kuno kuSpain uye chakakumbira kudzidza neni Bhaibheri. Ndakabvuma uye kubvira ipapo unhu hwangu hwachinja. Handichafariri zvekurwa, uye handisisina hasha. Patopfuura makore akawanda ndisina kumbopinda mutsekwende. Ndava kuziva Jehovha, uye izvi zviri kuita kuti ndive neupenyu hune chinangwa. Ndinoedza kuva nerugare nemunhu wese uye patopfuura gore ndichishumira semuparidzi asati abhabhatidzwa.
“Kunyange zvazvo ndava nemakore 12 ndiri mujeri, ndava nemakore mana ndichifara uye ndine rugare rwepfungwa rwandisina kumbobvira ndawana. Ndinogara ndichitenda Jehovha zuva nezuva nemhaka yaizvozvo.
“Mavhiki apfuura ndakaona mamwe mavhidhiyo epajw.org. Vhidhiyo yeimwe hama yaimbova mujeri kuUnited States yakandibaya mwoyo. Handisi munhu anokurumidza kuchema, asi pandakaona kuchinja kwakaita hama iyi, misodzi yakatanga kuyerera.
“Dai Jehovha akaramba achikomborera kushanda nesimba kwamuri kuita kuti musvitse mashoko akanaka kuvanhu vemarudzi ose nekuashandurira mumitauro yakawanda uyewo kushanyira kwamuri kuita vaya vari mumajeri sesu.
“Ndinokutendai zvikuru.”
“Iye Zvino Ndinonyatsonzwa Kuti Ndazorodzwa”
“Ndaigara ndichingonzwa sekuti upenyu hwangu hauna kana kwahwakananga uye ndaingodzungaira ndichitsvaga rugare rwepfungwa ndichirwushaya,” akadaro Felicity, ane makore 68 uyo anogara kuSweden. Felicity paasina kugutsikana nedzidziso dzechechi yeRoma akabva atanga kuongorora zvinotaurwa nezvitendero zvakasiyana-siyana uye akapedzisira anyura mune zveuroyi nezvemidzimu.
Paasina kuwana chinangwa muupenyu, akaora mwoyo zvekuti akasvika pakuda kuzviuraya. “Misodzi ichiyerera pamatama, ndakashevedzera kuna Mwari ndichikumbira kuti andiudze zvaaida kuti ndiite. Pashure pemavhiki maviri, ndakanzwa pasuo rangu pachigogodzwa zvinyoronyoro. Mumwe murume wechidiki akandibvunza achinyemwerera kuti ndaida here kunzwa Shoko raMwari. Ndakati nechemumwoyo: ‘Aiwa Mwari, ndanga ndisingarevi kuti mutume Zvapupu zvaJehovha!’”
Akambofunga kuvhara dhoo panguva iyoyo, asi akazosarudza kuteerera uye akabvuma kudzidza Bhaibheri pachishandiswa bhuku raBhaibheri Rinombodzidzisei? Anoti, “Zvakaita kuti nditange kuona Bhaibheri neimwe nzira.” Felicity akabhabhatidzwa pagungano remunharaunda rakaitwa kuSweden muna 2014. Iye zvino anoti: “Izvi ndizvo zvandaitsvaga kweupenyu hwangu hwese. Iye zvino ndinonyatsonzwa kuti ndazorodzwa.”


text:
HARARE —
America inoti iri kushushikana zvikuru nemaitiro evamwe muhurumende yemubatanidzwa vari kuda kudzorera Zimbabwe kumashure zvikuru sei mapurisa. America yatiwo zvirango zvakatemerwa vamwe vakuru muZimbabwe zvichabviswa chete kana munyika mukaitwa sarudzo dzakachena.
Mashoko aya ataurwa nemutevedzeri wemunyori anoona nezvekuchamhembe kweAfrica mubazi re Bureau of African Affairs mu America, VaReuben Brigety, pamwe nemutevedzeri wemunyori anoona nezvehutongo hwejechetere, Amai Karen Hanrahan, avo vari kushanya munyika.
Vachitaura nevatori venhau pamuzinda weAmerica mushure mekuita misangano yakawanda nevakuru vemapato ezvematongerwo enyika, vakuru muhurumende pamwe nevemasangano anoshanda akazvimirira, Amai Hanrahan vati zvinosuwisa kuti pane vamwe vari kutyityidzira vamwe, kukonzera mhirizhonga pamwe nekuti munyika musagadzikane.
Vati mapurisa ari kuratidzawo pachena kuti vari kushungurudza vemasangano akazvimirira uye ari kuratidza pachena kuti anoita basa rawo akarerekera kune rimwe bato rezvematongerwo enyika.
Vatiwo pane humbowo hunoratidzawo kuti masoja akatoendeswa kumaruwa kuti andotsvaga rutsigiro rwerimwe bato pamwe nekutyityidzira veruzhinji.
Vati vanotarisira kuti vatungamiriri vehurumende yemubatanidzwa vachagadzirisa zvese izvi kutira kuti vanhu vakwanise kuvhota vasingashungurudzwi.
Panyaya yekuti divi reZanu PF muhurumende riri kuti nyika dzakatemera Zimbabwe zvirango hadzisi kuzokokwa kuzoongorora sarudzo, VaBrigety vatiwo izvi hazvina zvazvinobatsira.
Vati Zimbabwe inobatsirikana chose kana sarudzo dzayo dzikachenurwa nenyika dzepasi rose pamwe nemasangano anobva munyika dzakasiyana siyana.
Zvichakadaro, VaBrigety vati gore rino Zimbabwe ine mukana mukuru wekuunza shanduko nebudiriro sezvakatika muna 1980.
Asi vaviri ava vati kana Zimbabwe ikasaita sarudzo dzakachena, America ichatora matanho anoenderana nezvinenge zvaitika uye zvirango zvakatemerwa Zimbabwe zvichabviswa chete kana pakave nesarudzo dzakejeka.
VaBrigety naAmai Hanrahan vakauya kuZimbabwe pasi pechirongwa chemumiriri weAmerica muZimbabwe, Ambassador Bruce Wharton, chekunatsurudza hukama pakati peAmerica neZimbabwe.


text:
Nhau 64: Soromoni Anovaka Tembere
Dhavhidhi asati afa, akapa Soromoni rongedzero dzakabva kuna Mwari dzokuvaka tembere yaJehovha. Mugore rechina roubati ushe hwake, Soromoni anovamba kuvaka tembere, uye kunotora makore manomwe nehafu kuipedza. Makumi ezvuuru avarume anoshanda patembere, uye kuvaka kunodya mari zhinji zhinji. Imhaka yokuti ndarama zhinji kwazvo nesirivha zvinoshandiswa mairi.
Tembere ina makamuri makuru mairi, saakanga ane tabernakeri. Asi makamuri aya anoukuru hwakapetwa ruviri panohwohwo hwaari mutabernakeri. Soromoni anoita kuti areka yesungano ipinzwe mukati mekamuri retembere, nezvimwe zvinhu zvaichengetwa mutabernakeri zvinopinzwa mune rimwe kamuri.
Panopera tembere, panova nechengetwo huru. Soromoni anogwadama pamberi petembere ndokunyengetera, sezvaungaona mumufananidzo. 'Kunyange denga rose harina kukura zvikuru zvokuti ringakuringanai,' Soromoni anodaro kuna Jehovha, 'ndoda, zvino, tembere iyi.' Asi, O Mwari wangu, ndapota tererai vanhu venyu pavanonyengeterera kunzvimbo ino.'
Panopedza Soromoni munyengetero wake, mwoto unoburuka kudenga. Unonyungudisa zvibairo zvemhuka zvaitwa. Uye chiedza chinoteya meso chinobva kuna Jehovha chinozadza tembere. Uku kunoratidza kuti Jehovha ari kuterera, uye kuti anofadzwa netembere nomunyengetero waSoromoni. Tembere, pane tabernakeri, zvino inova nzvimbo inouya vanhu kuzonamata.
Soromoni anobata ushe nouchenjeri kwenguva refu, uye vanhu vanofara. Asi Soromoni anoroora vakadzi vazhinji vokudzimwe nyika vasinganamati Jehovha. Ungaona here mumwe wavo achinamata pamberi pechidhori? Pakupedzisira vadzimai vake vakaita kuti Soromoni anamatewo vamwe vamwari. Unoziva here chinoitika apo Soromoni anoita ikoku? Haachisirizve kubata vanhu nomutsa. Anova noutsinye, vanhu havachisirizve kufara.
Ikoku kunoita Jehovha atsamwire Soromoni, uye anomuudza kuti: 'Ndichakutorera umambo ndigohupa kunomumwe munhu. Handizoiti izvi muupenyu hwako, asi mukutonga kwomwanakomana wako. Asi handibvisi vanhu vose voumambo pamwanakomana wako.' Ngationei kuti kunoitika sei.
1 Makoronike 28:9-21; 29:1-9; 1 Madzimambo 5:1-18; 2 Makoronike 6:12-42; 7:1-5; 1 Madzimambo 11:9-13.
Mibvunzo
- Zvinotorera Soromoni nguva yakareba sei kuti apedze kuvaka tembere yaJehovha, uye nei pachishandiswa mari yakawanda kwazvo?
- Mutembere yacho mune makamuri makuru mangani, uye chii chinoiswa mukamuri romukati?
- Soromoni anotii mumunyengetero wake panopera tembere yacho?
- Jehovha anoratidza sei kuti anofadzwa nomunyengetero waSoromoni?
- Vadzimai vaSoromoni vanoita kuti aitei, uye chii chinoitika kuna Soromoni?
- Nei Jehovha atsamwira Soromoni, uye Jehovha anotii kwaari?
Mibvunzo yokuwedzera
- Verenga 1 Makoronike 28:9, 10.
Tichifunga nezvemashoko aDhavhidhi akanyorwa pana 1 Makoronike 28:9, 10, tinofanira kuvavarira kuitei muupenyu hwedu hwezuva nezuva? (Pis. 19:14; VaF. 4:8, 9)
- Verenga 2 Makoronike 6:12-21, 32-42.
Soromoni akaratidza sei kuti hakuna chivako chinovakwa nomunhu chinogona kukwana Mwari Womusorosoro? (2 Mak. 6:18; Mab. 17:24, 25)
Mashoko aSoromoni ari pana 2 Makoronike 6:32, 33 anoratidzei nezvaJehovha? (Mab. 10:34, 35; VaG. 2:6)
- Verenga 2 Makoronike 7:1-5.
Sezvo vanakomana vaIsraeri vakanzwa vachida kurumbidza Jehovha pavakaona mbiri yake, isu tinofanira kunzwa sei nhasi patinofunga nezvokukomborera kwaJehovha vanhu vake? (2 Mak. 7:3; Pis. 22:22; 34:1; 96:2)
- Verenga 1 Madzimambo 11:9-13.
Upenyu hwaSoromoni hunoratidza sei kukosha kwokuramba wakatendeka kusvikira kumugumo? (1 Madz. 11:4, 9; Mat. 10:22; Zvak. 2:10)


text:
WAIZVIZIVA HERE?
Nei Ninivhi yekare yainzi “guta rokuteura ropa”?
Ninivhi ndiyo yaiva guta guru roUmambo hweAsiriya. Raiva guta rine simba, rine mizinda yemadzimambo netemberi zvakanaka chaizvo, riine migwagwa yakafara nemasvingo akakura. Muprofita wechiHebheru Nahumi akati raiva “guta rokuteura ropa.”—Nahumi 3:1.
Iyi yaiva tsanangudzo yakakodzera nokuti mifananidzo yakawanikwa pamuzinda waSaniheribhi kuNinivhi inoratidza utsinye hwaiitwa nevaAsiriya. Mumwe mufananidzo wacho unoratidza musungwa ari kudhonzwa rurimi akatsimbirirwa pasi. Zvinyorwa zveko zvinoti vasungwa vaiiswa zvokukochekera mumhino kana miromo vodhonzwa netambo dzainge dzakasungirirwa pazvokukochekera zvacho. Misoro yemadzimambo yainge yadimburwa yaisungirirwa mumitsipa yemachinda ainge atapwa kuita semanekiresi.
Nyanzvi yenyaya dzokuAssyria inonzi Archibald Henry Sayce yakataura nezveutsinye hwaiitwa nevaAsiriya kana vapamba guta ichiti: “Mirwi yemisoro yevanhu yainge yakazara munzira yemupambi; vakomana nevasikana vaipiswa vari vapenyu kana kuti kuchengetwa kuti vazourayiwa neimwe nzira yakaipisisa; varume vaifunwa ganda vari vapenyu, vachipofumadzwa, kana kudimburwa maoko netsoka uye nzeve nemhino.”
VaJudha vaiisirei karusvingo kanodzivirira pamatenga edzimba dzavo?
Mwari akarayira vaJudha kuti: “Kana ukavaka imba itsva, unofanira kugadzirawo karusvingo kanodzivirira padenga reimba yako, kuti urege kuisa mhosva yeropa paimba yako nokuti mumwe munhu angawa achibva pariri.” (Dheuteronomio 22:8) Mutemo uyu waibatsira nokuti mhuri dzevaJudha dzomunguva dzinotaurwa muBhaibheri dzaishandisa matenga edzimba kuita zvinhu zvakasiyana-siyana.
Dzimba dzakawanda dzevaIsraeri dzaiva nematenga akati sandara. Denga reimba raiva nzvimbo yakanaka yokudziyira mushana, kumbofefeterwa nemhepo kana kuti yokuitira mabasa epamba. Vanhu vaiwanzofarira kurara pamusoro pemba kana iri nguva yechirimo. (1 Samueri 9:26) Murimi aiyanika zviyo zvake pamusoro pemba asati azvikuya kana kuti aiyanika maonde nemazambiringa.—Joshua 2:6.
Denga reimba raishandiswawo pakunamata nevanamati vechokwadi nevenhema. (Nehemiya 8:16-18; Jeremiya 19:13) Muapostora Petro akaenda pamusoro pemba panguva dzemasikati kuti anyengetere. (Mabasa 10:9-16) Denga reimba rinofanira kunge raiva nzvimbo yakanakisisa yokuzororera kana raiva nemumvuri wemashizha emizambiringa kana kuti emuchindwe.
Bhuku rinonzi The Land and the Book rinoti, dzimba dzevaIsraeri dzaiva nemasitepisi kana kuti manera aienda pamusoro pemba aiva “kunze kwemba, asi muri mukati mechivanze.” Saka munhu aigona kuburuka kubva pamusoro pemba asingapindi nemumba. Izvi zvinogona kutibatsira kunzwisisa nyevero yaJesu yaiva nechokuita nokukurumidza kubuda muguta rainge rava kuda kuparadzwa yokuti: “Munhu ari pamusoro pemba ngaarege kuburuka kuzobudisa zvinhu mumba make.”—Mateu 24:17.


text:
Mburungwa
Muchidzidzo chePimanyika, mburungwa (Sphere) izwi rinoreva chiumbwa chakaurungana kuita bhora. Vamwe vatauri vanoti: chinhenderekwa, chiurungwe; mhumburu kana kuti urungano. chiso cheurungano chine nhambwe dzakaenzana kubva pamunzi (centre) wemburumbwa; nhambwe iyi inodanwa kunzi taramunyongo, (radius).
Zvinhu zvine kuumbwa kwemburumbwa zvinosanganisira: bhora, mazhanje nemimwe michero uye Rinopasi ratigere.
Mburungwa-gama ndiyo inonzi hemisphere kuEnglish.
Kabhora kadiki kakapfava kanonzi mbungo - muenzaniso tennis ball.
Burumbwa, bumburu, burungwa zvinoreva zibhora ziguru rechinhu chero chipi zvacho.
Mashoko ri kuEnglish ane chekuita nemburungwa anofanirwa kuturikirwa anosanganisira: circuit, orbit, cycle, ellipse.
Mbumbwa (Object that has been moulded into round shape) kana bumbwa. Izwi iri ringashanda kuturikira chinonzi globe kuEnglish.
Mhumbu kana mhombwa (ball of string, beast fiber etc) zvichireva chibhora chakarukwa neshinda ichipombwanidzwa.
Kuburunga (coil up; curl up).
Kuburumbudza (roll or roll away) apa kureva kukungurutsa kana kukunguruka.


text:
CHITSAUKO 19
“Uchenjeri hwaMwari Muchakavanzika Chitsvene”
1, 2. “Chakavanzika chitsvene” chinofanira kutifadza ndechipi, uye nei?
ZVAKAVANZIKA! Nokuti zvinoshamisa, nokunakidza, vanhu kazhinji zvinovanetsa kuzvichengeta zvakavanzika. Zvisinei, Bhaibheri rinoti: “Ndiko kukudzwa kwaMwari kuti avanze chinhu.” (Zvirevo 25:2) Hungu, saChangamire Mutongi, uye Musiki, Jehovha nenzira yakakodzera anovanzira vanhu zvimwe zvinhu kusvikira yava nguva yake yakafanira yokuzvizivisa.
2 Zvisinei, pane chimwe chakavanzika chinonakidza uye chinoshamisa icho Jehovha akazivisa muShoko rake. Chinonzi “chakavanzika chitsvene chokuda” kwaMwari. (VaEfeso 1:9) Kudzidza nezvacho hakungogutsi kuda kuziva kwako chete. Zivo yechakavanzika ichi inogona kutungamirira kuruponeso uye inogona kukuita kuti unzwisise uchenjeri husingagumi hwaJehovha.
Chakaziviswa Zvishoma Nezvishoma
3, 4. Uprofita hwakanyorwa pana Genesi 3:15 hwakapa sei tariro, uye hwaibatanidza chakavanzika chei, kana kuti “chakavanzika chitsvene”?
3 Adhamu naEvha pavakatadza, zvingava zvakaita sokuti chinangwa chaJehovha chokuva neparadhiso yepasi inogarwa nevanhu vakakwana chakanga chavhiringidzwa. Asi Mwari nokukurumidza akagadzirisa chinetso chacho Akati: “Ndichaisa ruvengo pakati pako [nyoka] nomukadzi uye napakati pembeu yako nembeu yake. Achakukuvadza mumusoro newe uchamukuvadza pachitsitsinho.”—Genesi 3:15, NW.
4 Mashoko aya aitemesa musoro, chirahwe chaicho. Mukadzi uyu aiva ani? Nyoka yaiva ani? Ndiani aiva “mbeu” yaizopwanya nyoka mumusoro? Adhamu naEvha vaingoitawo zvokufungidzira. Kunyange zvakadaro, mashoko aMwari akapa tariro kuvana vose vakatendeka vomukadzi nomurume ivavo vasina kutendeka. Kururama kwaizokunda. Chinangwa chaJehovha chaizozadzika. Asi sei? Aaa, ichocho chakanga chiri chakavanzika! Bhaibheri rinochidana kuti “uchenjeri hwaMwari muchakavanzika chitsvene, uchenjeri hwakavanzika.”—1 VaKorinde 2:7.
5. Ipa muenzaniso wokuti nei Jehovha akazivisa chakavanzika chake zvishoma nezvishoma.
5 Zvaariye “Unozivisa zvakavanzika,” Jehovha pakupedzisira aizowadzanyura mashoko akazara pamusoro pokushanda kwechakavanzika ichi. (Dhanieri 2:28) Asi aizoita kudaro zvishoma nezvishoma, chikamu nechikamu. Kungopa somuenzaniso, tingafunga nezvemapinduriro anoita baba vane rudo pavanobvunzwa nekamwanakomana kavo kuti, “Baba, ini ndakabva kupi?” Baba vakachenjera vanongopa mashoko akangowanda zvokuti kakomana kacho kanogona kunzwisisa. Mukomana wacho zvaanokura, baba vacho vanomuudza zvakawanda. Saizvozvowo, Jehovha anosarudza kuti ndirini apo vanhu vake vanenge vagadzirira kuzarurirwa kuda kwake nechinangwa chake.—Zvirevo 4:18; Dhanieri 12:4.
6. (a) Sungano kana kuti chibvumirano chinobatsirei? (b) Nei zvichikosha kuti Jehovha aizotanga sungano nevanhu?
6 Jehovha akazvizarura sei izvi? Akashandisa sungano dzakawanda, kana kuti zvibvumirano, kuti azivise zvakawanda. Pamwe wakambopinda mune chimwe chibvumirano pane imwe nguva—pamwe chokutenga musha kana kuti chokukwereta kana kuti kukweretesa mari. Chibvumirano chakadaro chaipa vimbiso yepamutemo yokuti zvabvumiranwa zvaizozadziswa. Asi nei Jehovha aizoda kuita sungano, kana kuti zvibvumirano nevanhu? Chokwadi shoko rake ivimbiso yakakwana yezvipikirwa zvake. Ichocho ichokwadi, asi pazvinoitika zvakawanda, nomutsa Mwari akasimbisa shoko rake nezvibvumirano zvepamutemo. Zvibvumirano zvakasungwa zvakasimba izvi zvinotipa isu vanhu vasina kukwana chivimbo chakasimba muzvipikirwa zvaJehovha.—VaHebheru 6:16-18.
Sungano naAbrahamu
7, 8. (a) Isungano ipi iyo Jehovha akaita naAbrahamu, ichijekesa chii pachakavanzika chitsvene? (b) Jehovha akaramba achitetepesa zvishoma nezvishoma sei mutsara wedzinza reMbeu yakapikirwa?
7 Zvinopfuura zviuru zviviri zvemakore pashure pokudzingwa kwomunhu muParadhiso, Jehovha akaudza mushumiri wake akatendeka Abrahamu kuti: “Ndichawanza vana vako kwazvo senyeredzi dzokudenga, . . . ndudzi dzose dzenyika dzicharopafadzwa muvana vako, zvawakateerera inzwi rangu.” (Genesi 22:17, 18) Ichi chakanga chisiri chipikirwa chete; Jehovha akachironga chiri muchimiro chesungano yepamutemo ndokuitsigira nemhiko yake isingaputsiki. (Genesi 17:1, 2; VaHebheru 6:13-15) Zvinoshamisa chaizvo kuti Changamire Ishe akatoita chibvumirano chokukomborera vanhu!
“Ndichawanza vana vako kwazvo senyeredzi dzokudenga”
8 Sungano yaAbrahamu yakaratidza kuti Mbeu yakapikirwa yaizouya somunhu nemhaka yokuti aizova wedzinza raAbrahamu. Asi aizova ani? Nokufamba kwenguva, Jehovha akazivisa kuti pavanakomana vaAbrahamu, Isaka ndiye aizova tateguru weMbeu yacho. Pavanakomana vaIsaka vaviri, Jakobho ndiye akasarudzwa. (Genesi 21:12; 28:13, 14) Jakobho akazotaura mashoko aya ouprofita kune mumwe wevanakomana vake 12 achiti: “Tsvimbo youshe haingabvi kuna Judha, kana mudonzvo womubati pakati petsoka dzake, kusvikira Shiro [“Muridzi Wayo”] auya; ndudzi dzose dzavanhu dzichamuteerera iye.” (Genesi 49:10) Zvino zvakanga zvava kuzivikanwa kuti Mbeu yacho yaizova mambo, uyo aizobva kuna Judha!
Sungano naIsraeri
9, 10. (a) Jehovha akaita sungano yei norudzi rwaIsraeri, uye sungano iyoyo yakadzivirirei? (b) Mutemo wakaratidza sei kudikanwa kworudzikinuro nevanhu?
9 Muna 1513 B.C.E, Jehovha akaronga zvimwe zvaizoita kuti zvimwezve zviziviswe pamusoro pechakavanzika chitsvene. Akaita sungano nevazukuru vaAbrahamu, rudzi rwaIsraeri. Kunyange zvazvo iye zvino isingachashandi, sungano yoMutemo waMosesi iyi yakanga iri chinhu chinokosha chechinangwa chaJehovha chokuunza Mbeu yakapikirwa. Sei? Funga nezvenzira nhatu. Chokutanga, Mutemo wakanga wakaita sorusvingo rwaidzivirira. (VaEfeso 2:14) Mirayiro yawo yakarurama yaishanda somuganhu pakati pevaJudha neVemamwe Marudzi. Nokudaro Mutemo wakabatsira kuchengetedza mutsara weMbeu yakapikirwa. Nemhaka yokudzivirira ikoko zvikuru, rudzi rwacho rwakanga ruchiripo apo nguva yakafanira yaMwari yakasvika yokuti Mesiya aberekwe murudzi rwaJudha.
10 Chechipiri, Mutemo wakaratidza zvakasimba kuda kwevanhu rudzikinuro. Mutemo wakakwana, wakaratidza kusakwanisa kwevanhu vanotadza kuutevera zvizere. Naizvozvo wakashanda “kuti kudarika kuoneke, kusvikira mbeu ichisvika iyo yakanga yaitirwa chipikirwa.” (VaGaratiya 3:19) Kuburikidza nezvibayiro zvemhuka, Mutemo wakapa kuyananiswa kwezvinhu kwenguva pfupi. Asi sezvo, sokunyora kwakaita Pauro, zvisinga“bviri kuti ropa renzombe nerembudzi ribvise zvivi,” zvibayiro izvi zvaingofananidzira chibayiro chorudzikinuro chaKristu. (VaHebheru 10:1-4) Saka, nokuda kwevaJudha vakatendeka, sungano iyoyo yakava “mudzidzisi . . . [i]chitungamirira kuna Kristu.”—VaGaratiya 3:24.
11. Itariroi ine mbiri iyo sungano yoMutemo yaipa vaIsraeri, asi nei rudzi rwacho rwose rwakarasikirwa nayo?
11 Chechitatu, sungano iyoyo yaipa rudzi rwaIsraeri tariro ine mbiri. Jehovha akavaudza kuti dai vaizoramba vakatendeka kusungano yacho, vaizova “ushe hwavapristi, norudzi rutsvene.” (Eksodho 19:5, 6) Pakupedzisira, kuvaIsraeri venyama ndiko kwakazobva vokutanga voumambo hwokudenga hwevapristi. Zvisinei, sorudzi rwose vaIsraeri vakapandukira sungano yoMutemo, vakaramba Mbeu Mesiya, ndokurasikirwa netariro iyoyo. Saka ndiani zvino aizozadzisa umambo hwevapristi? Uye rudzi irworwo rwakakomborerwa rwaizova noukama hworudzii neMbeu yakapikirwa? Zvinhu izvozvo zvechakavanzika chitsvene zvaizoziviswa munguva yaMwari yakafanira.
Sungano yoUmambo hwaDhavhidhi
12. Jehovha akaita sungano yei naDhavhidhi, uye yakajekesei pachakavanzika chitsvene chaMwari?
12 Muzana remakore rechi11 B.C.E., Jehovha akawedzera kujekesa nezvechakavanzika chitsvene apo akaita imwe sungano. Akapikira Mambo Dhavhidhi akanga akatendeka kuti: “Ndichamutsa mumwe worudzi rwako uchakutevera, . . . ndikasimbisa ushe hwake. . . . , neni ndichasimbisa chigaro chake choushe nokusingaperi.” (2 Samueri 7:12, 13; Pisarema 89:3) Zvino mutsara weMbeu yakapikirwa wakanga watetepeswa uchienda kuimba yaDhavhidhi. Asi munhuwo zvake aigona kuzotonga “nokusingaperi” here? (Pisarema 89:20, 29, 34-36) Uye mambo akadaro aigona kusunungura vanhu pachivi norufu here?
13, 14. (a) Maererano naPisarema 110, Jehovha anoita chipikirwai kuna Mambo wake akazodzwa? (b) Ndezvipi zvimwe zvakaziviswa pamusoro pokuuya kweMbeu zvakaitwa kuburikidza nevaprofita vaJehovha?
13 Achifuridzirwa, Dhavhidhi akanyora kuti: “Jehovha wakati kunaShe wangu: Gara kurudyi rwangu, kusvikira ndaita vavengi vako chitsiko chetsoka dzako. Jehovha wakapika, haangazvidembi, achiti: Iwe uri mupristi nokusingaperi. Une rudzi naMerkizedheki.” (Pisarema 110:1, 4) Mashoko aDhavhidhi aishanda zvakananga kuMbeu yakapikirwa kana kuti Mesiya. (Mabasa 2:35, 36) Mambo uyu aizotonga, kwete ari muJerusarema, asi ari kudenga ku“rudyi” rwaJehovha. Izvozvo zvaizomupa chiremera, kwete panyika yevaIsraeri chete, asi panyika yose. (Pisarema 2:6-8) Chimwe chinhu chakaziviswa pano. Cherechedza kuti Jehovha akataura mhiko yokuti Mesiya aizova “mupristi . . . une rudzi naMerkizedheki.” Kufanana naMerkizedheki, uyo akashanda samambo pamwe nomupristi muzuva raAbrahamu, Mbeu yaizouya yaizogadzwa zvakananga naMwari kushanda saMambo uye Mupristi!—Genesi 14:17-20.
14 Nokufamba kwemakore, Jehovha akashandisa vaprofita vake kuzivisa zvimwe pamusoro pechakavanzika chake chitsvene. Somuenzaniso, Isaya akazivisa kuti Mbeu yaizofa rufu rwechibayiro. (Isaya 53:3-12) Mika akafanotaura nzvimbo yaizoberekerwa Mesiya. (Mika 5:2) Dhanieri akafanotaura nguva chaiyo yokuoneka kwaMesiya nokufa kwake.—Dhanieri 9:24-27.
Chakavanzika Chitsvene Chinoziviswa!
15, 16. (a) Mwanakomana waJehovha akasvika sei paku“zoberekwa nomukadzi”? (b) Jesu akagara nhaka yei kubva kuvabereki vake vevanhu, uye akasvika rini seMbeu yakapikirwa?
15 Kuti uprofita uhwu hwaizozadziswa sei kwakaramba kuri chinhu chakavanzika kutozosvikira Mbeu yacho yaonekwa. VaGaratiya 4:4 inoti: “Asi nguva yacho yakati yanyatsokwana, Mwari akatumira Mwanakomana wake, akazoberekwa nomukadzi uye akava pasi pomutemo.” Mugore ra2 B.C.E., imwe ngirozi yakataurira mhandara yechiJudha Mariya kuti: “Tarira! uchanamba mudumbu mako wobereka mwanakomana, uye unofanira kumutumidza zita rokuti Jesu. Iyeyu achava mukuru uye achanzi Mwanakomana woWokumusorosoro; uye Jehovha Mwari achamupa chigaro choumambo chaDhavhidhi baba vake . . . Mudzimu mutsvene uchaburukira pauri, uye simba roWokumusorosoro richakufukidza. Saka ichochowo chichaberekwa chichanzi chitsvene, Mwanakomana waMwari.”—Ruka 1:31, 32, 35.
16 Gare gare, Jehovha akatamisa upenyu hwoMwanakomana wake kubva kudenga kuenda mudumbu raMariya, zvokuti akazoberekwa nomukadzi. Mariya akanga ari mukadzi asina kukwana. Asi Jesu haana kugara nhaka yokusakwana kwaari, nokuti akanga ari “Mwanakomana waMwari.” Panguva imwe chete, vabereki vaJesu sevanhu vedzinza raDhavhidhi vakamupa kodzero dzokuberekwa nadzo uye dzepamutemo dzokuva mudyi wenhaka yaDhavhidhi. (Mabasa 13:22, 23) Pakubhabhatidzwa kwaJesu muna 29 C.E., Jehovha akamuzodza nomudzimu mutsvene ndokuti: “Uyu ndiye Mwanakomana wangu, anodiwa.” (Mateu 3:16, 17) Pakupedzisira, Mbeu yakanga yasvika! (VaGaratiya 3:16) Yakanga yava nguva yokuzivisa zvakawanda nezvechakavanzika chitsvene.—2 Timoti 1:10.
17. Zvinoreva Genesi 3:15 zvakajekeswa sei?
17 Muushumiri hwake, Jesu akaratidza kuti nyoka yepana Genesi 3:15 ndiSatani uye mbeu yenyoka sevateveri vaSatani. (Mateu 23:33; Johani 8:44) Gare gare zvakazoziviswa kuti vose ava vaizoparadzwa sei nokusingaperi. (Zvakazarurwa 20:1-3, 10, 15) Uye mukadzi akaziviswa kuva “Jerusarema riri kumusoro,” sangano raJehovha rokudenga rakaita somudzimai rezvisikwa zvomudzimu. *—VaGaratiya 4:26; Zvakazarurwa 12:1-6.
Sungano Itsva
18. Ndechipi chiri chinangwa che“sungano itsva”?
18 Zvichida kuzivisa kunoorora kupfuura kumwe kwose kwakaitika pane humwe usiku, Jesu achizofa mangwana acho, apo akaudza vadzidzi vake vakatendeka nezve“sungano itsva.” (Ruka 22:20) Kufanana nesungano yoMutemo waMosesi yakaitangira, sungano itsva yaizobudisa “ushe hwavapristi.” (Eksodho 19:6; 1 Petro 2:9) Zvisinei, sungano iyi yaizobudisa, kwete rudzi rwenyama, asi rwomudzimu, “Israeri waMwari,” anoumbwa nevateveri vakatendeka vakazodzwa bedzi vaJesu. (VaGaratiya 6:16) Ivava vari musungano itsva ndivo vaizobatsirana naJesu kukomborera vanhu!
19. (a) Nei sungano itsva ichibudirira kubudisa “ushe hwavapristi”? (b) Nei vaKristu vakazodzwa vachinzi “chisikwa chitsva,” uye vangani vachashumira mumatenga naKristu?
19 Asi nei sungano itsva ichibudirira kubudisa “ushe hwavapristi” kuti hukomborere vanhu? Nemhaka yokuti panzvimbo pokuratidza vadzidzi vaJesu kuti vatadzi, inopa mukana wokukanganwirwa kwezvivi zvavo kuburikidza nechibayiro chake. (Jeremia 31:31-34) Vangowana kumira kwakachena chete pamberi paJehovha, anovagamuchira mumhuri yake yokudenga ovazodza nomudzimu mutsvene. (VaRoma 8:15-17; 2 VaKorinde 1:21) Nokudaro ‘vanoberekwa patsva kuti vave netariro mhenyu . . . yavakachengeterwa kudenga.’ (1 Petro 1:3, 4) Sezvo nzvimbo yakakwirira zvakadaro iri itsva chaiyo kuvanhu, vaKristu vakazodzwa vakaberekwa nomudzimu vanonzi “chisikwa chitsva.” (2 VaKorinde 5:17) Bhaibheri rinozivisa kuti 144 000 pakupedzisira vachatongawo vari kudenga vanhu vakadzikinurwa.—Zvakazarurwa 5:9, 10; 14:1-4.
20. (a) Chii chakaziviswa pamusoro pechakavanzika chitsvene muna 36 C.E.? (b) Ndivanaani vachawana zvikomborero zvakapikirwa kuna Abrahamu?
20 Pamwe chete naJesu, vakazodzwa ava vanova “mbeu yaAbrahamu.” * (VaGaratiya 3:29) Vakatanga kusarudzwa vakanga vari vaJudha venyama. Asi muna 36 C.E., rumwe rutivi rwechakavanzika chitsvene rwakaziviswa: Vemamwe Marudzi, kana kuti vakanga vasiri vaJudha, vaizovawo netariro yokudenga. (VaRoma 9:6-8; 11:25, 26; VaEfeso 3:5, 6) VaKristu vakazodzwa ndivo bedzi here vaizowana zvikomborero zvakapikirwa kuna Abrahamu? Aiwa, nokuti chibayiro chaJesu chinobatsira nyika yose. (1 Johani 2:2) Nokufamba kwenguva, Jehovha akazivisa kuti “boka guru revanhu” risina nhamba raizopona pamugumo wenyika yaSatani. (Zvakazarurwa 7:9, 14) Zvimwe zviuru zvaizomutswa zvine tariro yokurarama nokusingaperi muParadhiso!—Ruka 23:43; Johani 5:28, 29; Zvakazarurwa 20:11-15; 21:3, 4.
Uchenjeri hwaMwari uye Chakavanzika Chitsvene
21, 22. Munzirai umo chakavanzika chaJehovha chinoratidza uchenjeri hwake?
21 Chakavanzika chitsvene kuratidzwa kunoshamisa kwo“uchenjeri hwaMwari hwakasiyana-siyana zvikuru.” (VaEfeso 3:8-10) Jehovha akaratidza uchenjeri hukuru kwazvo mukuronga chakavanzika ichi, uye mukuchizivisa zvishoma nezvishoma kudai! Nouchenjeri akarangarira zvaisakwanisa kuitwa nevanhu, achivabvumira kuratidza mamiriro echokwadi omwoyo yavo.—Pisarema 103:14.
22 Jehovha akaratidzawo uchenjeri husina humwe hwakafanana nahwo mukusarudza kwake Jesu saMambo. Mwanakomana waJehovha akavimbika kupfuura zvimwe zvisikwa zvose zviripo. Paakararama ari munhu ane nyama neropa, Jesu akatambura nenhamo dzemarudzi akasiyana-siyana. Anonyatsonzwisisa zvinetso zvevanhu. (VaHebheru 5:7-9) Uye zvakadini nevanotonga pamwe naJesu? Kwemazana emakore varume nevakadzi—vakasarudzwa kubva mumarudzi ose, mitauro, nokukurira kwakasiyana-siyana—vakazodzwa. Hapana chero chinetso icho vanhu vari pakati pavo vasina kutarisana nacho vakachikunda. (VaEfeso 4:22-24) Kurarama pasi pokutonga kwemadzimambo nevapristi vane tsitsi ava kuchafadza zvikuru!
23. Iropafadzo yei iyo vaKristu vanayo pamusoro pechakavanzika chitsvene chaJehovha?
23 Muapostora Pauro akanyora kuti: “Chakavanzika chitsvene chakanga chakavanzika kubvira mugadziriro dzezvinhu dzekare nomuzvizvarwa zvakapfuura . . . chakaoneswa vatsvene vake.” (VaKorose 1:26) Hungu, vatsvene vakazodzwa vaJehovha vakasvika pakunzwisisa zvakawanda pamusoro pechakavanzika chitsvene, uye vakagovana zivo iyi nemamiriyoni. Iropafadzo yakakura kwazvo iyo tose tinayo! Jehovha “akatizivisa chakavanzika chitsvene chokuda kwake.” (VaEfeso 1:9) Ngatiudzewo vamwe chakavanzika chinoshamisa ichi, tichivabatsirawo kutarisa muuchenjeri husina mugumo hwaJehovha Mwari!
^ ndima 17 “Chakavanzika chitsvene chokuzvipira kuna Mwari” chakaratidzwawo muna Jesu. (1 Timoti 3:16) Chakanga chagara kwenguva refu chakavanzika, chisinganzwisisiki, kuti pane munhu here angaramba akazvipira zvakakwana kuna Jehovha. Jesu akazivisa mhinduro yacho. Akaramba akavimbika pamiedzo yose yaakaunzirwa naSatani.—Mateu 4:1-11; 27:26-50.
^ ndima 20 Jesu akaitawo “sungano youmambo” neboka rimwe chete iroro. (Ruka 22:29, 30) Naizvozvo, Jesu akaita chibvumirano ne“boka duku” kuti vachatonga naye kudenga sorutivi rwechipiri rwembeu yaAbrahamu.—Ruka 12:32.
Inzwa zvimwe
Teerera Mwari Ubatsirwe Nezvaakavimbisa
Tingadzidzei pazvipikirwa zvaMwari, mhiko, uye sungano?


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
23 Zvino Jesu akataura nemapoka evanhu uye nevadzidzi vake,+ achiti:
2 “Vanyori+ nevaFarisi vakazvigarisa pachigaro chaMosesi.+
3 Naizvozvo zvinhu zvose zvavanokuudzai,+ zviitei uye zvichengetei, asi musaita maererano nemabasa avo,+ nokuti vanotaura asi havaiti.
4 Vanosunga mitoro inorema vachiiisa pamapfudzi evanhu,+ asi ivo havadi kuitseketudza nomunwe wavo.+
5 Mabasa ose avanoita vanoita kuti vaonekwe nevanhu;+ nokuti vanokudza tubhokisi tune magwaro twavanopfeka+ sezvinhu zvinodzivirira, uye vanokudza masa+ dzenguo dzavo.
6 Vanoda nzvimbo dzepamusorosoro+ pakudya kwemanheru nezvigaro zvepamberi mumasinagogi,+
7 uye kukwaziswa+ mumisika uye kunzi Rabhi nevanhu.+
8 Asi imi, musanzi Rabhi, nokuti mudzidzisi wenyu mumwe chete,+ asi imi mose muri hama.
9 Zvakare, musati baba kumunhu ari panyika, nokuti Baba venyu vamwe chete,+ Ivo vokudenga.
10 Uyewo musanzi ‘vatungamiriri,’+ nokuti Mutungamiriri wenyu mumwe chete, iye Kristu.
11 Asi mukuru pakati penyu ngaave mushumiri wenyu.+
12 Munhu wose anozvikwidziridza achaninipiswa,+ uye munhu wose anozvininipisa achakwidziridzwa.+
13 “Mune nhamo imi, vanyori nevaFarisi, vanyengeri! nokuti munovharira+ vanhu umambo hwokumatenga; nokuti imi+ hamupindi, uyewo hamubvumiri vaya vari kupinda kuti vapinde.
14 ——
15 “Mune nhamo imi, vanyori nevaFarisi, vanyengeri!+ nokuti munofamba pagungwa nepanyika yakaoma kuti mutendeutse munhu mumwe chete, uye paanotendeuka munomuita munhu akakodzera kupinda muGehena nekaviri kukupfuurai.
16 “Mune nhamo imi, vatungamiriri mapofu,+ vanoti, ‘Kana munhu akapika netemberi, hazvina basa; asi kana munhu akapika nendarama yetemberi, anosungirwa kuti azviite.’+
17 Mapenzi nemapofu! Chokwadi, chikuru ndechipi, ndarama kana temberi yatsvenesa ndarama?+
18 Uyewo, ‘Kana munhu akapika neatari, hazvina basa; asi kana munhu akapika nechipo chiri pairi, anosungirwa kuti azviite.’
19 Mapofu! Chokwadi, chikuru ndechipi, chipo kana atari+ inotsvenesa chipo?
20 Naizvozvo anopika neatari ari kupika nayo uye nezvinhu zvose zviri pairi;
21 uye anopika netemberi ari kupika nayo uye naiye ari kugara mairi;+
22 uye anopika nedenga ari kupika nechigaro choumambo chaMwari+ uye naiye akagara pachiri.
23 “Mune nhamo imi, vanyori nevaFarisi, vanyengeri! nokuti munopa chegumi+ chemindi nedhiri nekumini, asi makarega nyaya dzakakura kwazvo dzoMutemo, dzinoti, kururamisira+ nengoni+ uye kutendeka.+ Maisungirwa kuti muite zvinhu izvi, asi kwete kurega zvimwe zvinhu zvacho.
24 Vatungamiriri vakapofumara,+ vanomimina unyunyu+ asi vachimedza ngamera!+
25 “Mune nhamo imi, vanyori nevaFarisi, vanyengeri! nokuti munochenesa kunze kwekapu+ nokwedhishi, asi mukati makazara nezvakapambwa+ nokunyanyisa.
26 MuFarisi akapofumara,+ tanga kuchenesa mukati mekapu+ nemedhishi, kuti kunze kwazvo kuvewo kwakachena.
27 “Mune nhamo imi, vanyori nevaFarisi, vanyengeri!+ nokuti makafanana nemakuva akadzururwa nevhu jena,+ ayo nechokunze chokwadi anooneka akanaka kwazvo asi mukati akazara nemapfupa evanhu vakafa uye nokusachena kwemarudzi ose.
28 Saizvozvo nemiwo, chokwadi nechokunze, munooneka semakarurama kuvanhu,+ asi mukati makazara nounyengeri nokusateerera mutemo.
29 “Mune nhamo imi, vanyori nevaFarisi, vanyengeri!+ nokuti munovaka makuva evaprofita uye munoshongedza makuva evakarurama,+
30 uye munoti, ‘Kudai takanga tiri mumazuva emadzitateguru edu, tingadai tisina kubatsirana navo pamhosva yeropa revaprofita.’+
31 Naizvozvo muri kuzvipupurira kuti muri vanakomana vevaya vakaponda vaprofita.+
32 Saka, chipedzisai+ mabasa akatangwa nemadzitateguru enyu.
33 “Nyoka, vana venyoka,+ muchatiza sei kutonga kweGehena?+
34 Saka, zvino ndiri kukutumirai+ vaprofita nevarume vakachenjera nevarayiridzi vevanhu vose.+ Muchauraya+ vamwe vavo nokuvaroverera, uye muchazvambura+ vamwe vavo mumasinagogi enyu nokuvatambudza muguta neguta;
35 kuti ropa rose revakarurama rakadeurirwa panyika riuye pamuri,+ kubvira paropa raAbheri+ akarurama+ kusvika kuropa raZekariya mwanakomana waBharakiya, wamakapondera pakati penzvimbo tsvene neatari.+
36 Chokwadi ndinoti kwamuri, Zvinhu zvose izvi zvichauya pachizvarwa chino.+
37 “Jerusarema, Jerusarema, muurayi wevaprofita+ neanotema nematombo+ vakatumwa kwaari,+—ndaiwanzoda sei kuunganidza vana vako, sokuunganidza kunoita huku nhiyo dzayo pasi pemapapiro ayo!+ Asi imi hamuna kuzvida.+
38 Tarirai! Maramwirwa+ imba+ yenyu.
39 Nokuti ndinoti kwamuri, Kubvira zvino hamuchazombondioni kusvikira mati, ‘Akakomborerwa iye anouya muzita raJehovha!’”+
Tumirawo vamwe
Tumirawo vamwe
Mateu 23
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=40&Chapter=23&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D40%26Chapter%3D23%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Joice ainge oshaya pekubata akungoti “ndikwirei kani daddy”! Achizvongonyoka kunge nyoka! Handina kumbobvira ndazviisa mumusoro kuti musikana anotibatsira kuchengeta mwana wedu anobva kuMalawi. Then one day ndakatyora zvangu mudheni ndakanzwa achitaura namadam , vachitaura nezve kuchinamwari kwavakaenda apa madam vangu mupositori.
Ndakangoti ooh, I should have known this since ndirini ndakamutsvaga and according to what she was saying zvairatidza kuti haa panebasa, basa chairo. Vakasvika pakupisa poto vachingotaura nezvechinamwari varimo mukitchen ini nzeve kwanga ndirimo mubedroom zvangu. Mboro yakatanga kucomplainer mhani ichibva yamira. Munhu unofa nenyota makumbo arimumvura inotambika.Ndakapotsa ndaita bonyora mapeche two arimo mukitchen. Vakazopedza zvavo nyaya dzavo asi ini ndange ndatove neplan zvangu. Apa sisi Joice vatete varefu, mazamu aripo ano matende emapudzi chaiwo. Magaro haa ndizvowo hazvo zvevanhu vatete tingatiiko. Face vanayowo zvavo asi hangazosvika pana madam. Nyaya dzaakanga achiudza madam ndodzakandipinza busy, kusvika amai mufana vatoti Joice tichatombokusheedza kuChina chemadzimai umbotidzidzisawo kubata varume pabonde. Nechemoyo ndikati aah mukadzi wangu abvuma defeat paopen, saka ini ndini ndingazodiiwo zvangu. By any chance I was going to be wekutanga kupinzwa china chacho practically ozoenda hake kutheory kuchurch.
Mazuva akaofuura waiting for my opportunity but it never came. One week, two aah three chabuda hapana apa namadam varitekiteki neni kuita kunge vaiziva kuti ndaida kuita musikanzwa. Week 4 ndikanzwa daddy musi wechina tirikuenda kucharara kuMazowe tinotozodzoka Friday manheru. Ndakanzwa ropa rangu kumhanya from head to toe, ndakapererwa nemashoko hana ikarova ndikanzwa kadzungu sooo! Ndakabva ndati ahh its okay mongosiya mandibikira hanti murikuenda mose naJoice.
Zvikanzi no chando chiriko ichi mwana angatonherwe, saka sisi vanosara nemwana. Ndikati iribho apa ndichikwenyazvangu mhuno. But nyaya yainetsa manje approach ndaizotangira papi? because aah masteady anga ari tii zvekuti ndaigona kujamukwa ndikazopinzwa busy futi kuna madam. Iniwo kudhibha futi dai ndakanga ndagara ndakakanda mazwi ndaizoziva patimire. Ini zvangu handinwe hwahwa, but musi uyu ndakambogaya kurova chapomba but zvaigona kutozorasisa tsoro yese. Ini ndikati handisvikirwe asi ndosvika ndega.
Pandakasvika kumbai ndakasvikowana madam vatoyenda pangove nasisi nekamwana vatopedza zvavo kubika vaiwona TV. Ndakasvikotora kamwana kangu ndakutamba zvangu nako apa sisi vachironga chikafu. Game plan yose yanga yatove mumusoro kwanga kwasara execution manje. Pavakandipa chikafu ndakaramba ndakavatarisa pamaboobs zviya zvekuti kana naivo vazvione kuti mazamo angu akatariswa, anga ari ano eround mamedium, ko aimboita seakayamwiwa here?Pandakaona kuti vazviona ndakabva ndanyatsoisa concentration zvinenge zvinekakushamisika so ivo vakanditarisa ndakabva ndamedzera mate so zviya zvinoita munhu anenzara kana anzwa munhuwi wechikafu chakanaka.


text:
SIERRA LEONE NEGUINEA
Piyona Wenguva Dzose Aimbova Musoja Achiri Mudiki
NDAIVA nemakore 16 masoja evapanduki paakandimanikidza kujoina uto ravo. Vaindipa madhiragi nedoro, uye ndaiwanzorwa ndakadhakwa nemadhiragi. Ndakarwa hondo dzakawanda uye ndakaitira vanhu utsinye husingatauriki. Izvi zvinoita kuti ndizvidembe zvikuru.
Rimwe zuva chimwe Chapupu chakwegura chaiparidzira pakamba yedu. Vanhu vakawanda vaititya uye vaitivenga zvikuru isu vapanduki, asi Chapupu chacho chaiedza kutibatsira mune zvokunamata. Pachakandikoka kumisangano, ndakabvuma. Handiyeuki zvakataurwa kumisangano yacho, asi ndinonyatsoyeuka kugamuchirwa kwandakaitwa noushamwari.
Hondo payakatsviriridza, handina kuzoonanazve neZvapupu. Ndakabva ndakuvara zvakaipisisa ndokuendeswa kunzvimbo yaiva mumaoko evapanduki kuti ndinopora ndiri ikoko. Hondo isati yapera, ndakatizira kune imwe nzvimbo yaiva mumaoko ehurumende, ndokupinda muchirongwa chaibatsira varwi kuti vakande zvombo pasi, vasiye basa rechiuto uye vagarisanezve zvakanaka nevamwe.
Ndaida chaizvo kubatsirwa mune zvokunamata. Ndakapinda chechi dzemweya, asi nhengo dzacho dzainditi Satani ari pakati pavo. Saka ndakatanga kutsvaka Zvapupu zvaJehovha. Pandakazviwana, ndakatanga kudzidza uye kupinda misangano. Pandakareurura mabasa angu akaipa, hama dzakandiverengera mashoko aJesu anonyaradza okuti: “Vanhu vakagwinya havadi chiremba, asi vanorwara vanomuda. . . . Handina kuuya kuzoshevedza vanhu vakarurama, asi vatadzi.”—Mat. 9:12, 13.
Mashoko iwayo akandibaya mwoyo zvikuru! Ndakapa hama yaindidzidzisa Bhaibheri banga rangu, ndichiti: “Ndaichengeta banga iri kuti ndizvidzivirire pavanhu vaizotsiva zvandakaita. Asi iye zvino zvandava kuziva kuti Jehovha naJesu vanondida, handichadi kutomboriona.”
Hama dzakandidzidzisa kuverenga nokunyora. Ndakazobhabhatidzwa ndokuva piyona wenguva dzose. Mazuva ano, pandinoparidzira vamwe vaimbova vapanduki, vanoti vanondiremekedza pamusana pokuchenesa kwandakaita upenyu hwangu. Ndakatodzidza Bhaibheri nemutevedzeri wemukuru mukuru weboka rechiuto randaimbova.
Pandaiva musoja, ndakava nevanakomana vatatu. Pashure pokunge ndadzidza chokwadi, ndaida kuvabatsira mune zvokunamata. Ndakafara kuti vaviri vavo vakaratidza kufarira! Mumwe wevanakomana vangu muparidzi asina kubhabhatidzwa, uye mwanakomana wangu mukuru ava piyona webetsero.


text:
Remekedzai Vakwegura Vari Pakati Penyu
“Unofanira . . . kuremekedza munhu akwegura.”—REVH. 19:32.
1. Vanhu vari mumamiriro api ezvinhu akaoma?
JEHOVHA akanga asingadi kuti vanhu vaoneswe ndondo nokukwegura. Chinangwa chake chaiva chokuti varume nevakadzi vave neutano hwakanaka muParadhiso. Asi iye zvino “zvisikwa zvose zvinoramba zvichigomera pamwe chete uye zvichirwadziwa.” (VaR. 8:22) Mwari anorwadziwa paanoona vanhu vachitambura nemhaka yechivi? Zvinotosuwisawo ndezvokuti vakwegura vakawanda vanoshaya anovachengeta pavanenge vava kuda kunyanya kubatsirwa muupenyu.—Pis. 39:5; 2 Tim. 3:3.
2. Nei vaKristu vachinyanya kuremekedza vakwegura?
2 Vanhu vaJehovha vanoonga kuti muungano dzavo mune vakwegura. Tinobatsirwa neuchenjeri hwavo uye tinokurudzirwa nokutenda kwavo. Vakawanda vedu tine ukama nevakwegura ivavo. Asi pasinei nokuti tine ukama navo here kana kuti hatina, tinoda kuvabatsira. (VaG. 6:10; 1 Pet. 1:22) Tose tichabatsirwa nokuongorora kuti Mwari anoona sei vakwegura. Tichakurukurawo kuti vomumhuri uye ungano vanofanira kubatsira sei vakwegura.
“MUSANDIRASA”
3, 4. (a) Munyori wePisarema 71 akakumbirei kuna Jehovha? (b) Vakwegura vari muungano vangakumbirei kuna Mwari?
3 Pana Pisarema 71:9 munyori wepisarema akakumbira Mwari kuti: “Musandirasa munguva yokukwegura; musandisiya simba rangu parinenge rava kupera.” Zvinoita sokuti pisarema iri rakabatana nePisarema 70 iro rine mashoko okusuma okuti “Rwiyo rwaDhavhidhi.” Saka Dhavhidhi anofanira kunge ari iye akataura mashoko ari pana Pisarema 71:9. Akashumira Mwari kubva achiri muduku kusvika akwegura uye Jehovha akamushandisa kuita mabasa makuru. (1 Sam. 17:33-37, 50; 1 Madz. 2:1-3, 10) Kunyange zvakadaro, Dhavhidhi akaona kuti aifanira kukumbira Jehovha kuti arambe achimufarira.—Verenga Pisarema 71:17, 18.
4 Mazuva ano kune vakawanda vakaita saDhavhidhi. Pasinei nokukwegura uye “mazuva okutambudzika,” vanoramba vachirumbidza Mwari nepose pavanogona. (Mup. 12:1-7) Vakawanda vavo vangasakwanisa kuita sezvavaimboita pazvinhu zvakasiyana-siyana zvakadai seushumiri. Asi vanogonawo kukumbira Jehovha kuti arambe achivafarira uye achivachengeta. Vakwegura ivavo vakatendeka vanogona kuva nechivimbo chokuti Mwari achapindura minyengetero yavo. Haangamboregi kudaro nokuti muminyengetero iyoyo vanotaura nhuna dzavo dzakafanana nedzakataurwa naDhavhidhi afemerwa naMwari.
5. Jehovha anoona sei vakwegura vakatendeka?
5 Magwaro anoratidza zvakajeka kuti Jehovha anokoshesa chaizvo vakwegura vakatendeka uye kuti anoda kuti vashumiri vake vavaremekedze. (Pis. 22:24-26; Zvir. 16:31; 20:29) Revhitiko 19:32 inoti: “Unofanira kusimukira achena bvudzi, nokuremekedza munhu akwegura, uye unofanira kutya Mwari wako. Ndini Jehovha.” Chokwadi, zvaikosha chaizvo kuremekedza vakwegura vaiva muungano panguva yakanyorwa mashoko iwayo, uye zvichiri kukosha nanhasi. Asi zvakadini nokuvachengeta? Ndiani ane basa iroro?
BASA REMHURI
6. Jesu akaratidza muenzaniso upi pakuchengeta vabereki?
6 Shoko raMwari rinotiudza kuti: “Kudza baba vako naamai vako.” (Eks. 20:12; VaEf. 6:2) Jesu akaratidza kukosha kwomutemo uyu paakashora vaFarise nevanyori vairamba kuchengeta vabereki vavo. (Mako 7:5, 10-13) Jesu pachake akaratidza muenzaniso wakanaka pakuchengeta vabereki. Somuenzaniso, paainge ava kufa ari padanda, akaudza mudzidzi waaida chaizvo Johani kuti achengete amai vake avo vanofanira kunge vakanga vava chirikadzi.—Joh. 19:26, 27.
7. (a) Muapostora Pauro akataura pfungwa ipi ine chokuita nokuriritira vabereki? (b) Pauro aitaura nezvei paakazotaura pfungwa iyi?
7 Muapostora Pauro akafemerwa kunyora kuti vatendi vanofanira kugovera nhengo dzeimba yavo. (Verenga 1 Timoti 5:4, 8, 16.) Funga zvimwe zvaaitaura mutsamba iyoyo paakanyora mashoko aya kuna Timoti. Pauro akataura kuti ndivanani vaikodzera uye vakanga vasingakodzeri kubatsirwa nemari muungano. Akataura zvakajeka kuti vana, vazukuru uye voukama vaitenda, ndivo vaifanira kunyanya kuita basa rokuchengeta chirikadzi dzakwegura. Izvozvo zvaizoita kuti ungano isava nomutoro wokuvabatsira nemari. Mazuva ano vaKristu vanoratidzawo kuti ‘vakazvipira kuna Mwari’ nokuchengeta voukama vanenge vachida kubatsirwa.
8. Nei Bhaibheri risingadonongodzi machengeterwo anofanira kuitwa vakwegura?
8 Saka, vana vechiKristu vakura ndivo vanofanira kuona kuti vabereki vavo vawana zvavanoda. Pauro akataura nezvekuchengeta voukama vanotenda, asi hazvirevi kuti vabereki vasiri muungano yechiKristu havafaniri kuchengetwa. Vana vanochengeta vabereki vavo nenzira dzakasiyana-siyana. Chikonzero chacho ndechokuti zvinodiwa nevakwegura, unhu hwavo uye utano, zvinosiyana. Vamwe vakwegura vane vana vakawanda asi vamwe vane mwana mumwe chete. Vamwe vanowana rubatsiro kubva kuhurumende asi vamwe vangasaruwana. Zvinosarudzwa nevaya vanoda kuchengetwa zvinosiyanawo. Saka hazvina kunaka kushora zvinenge zvichiitwa nevaya vari kuedza kuchengeta hama dzavo dzakwegura. Jehovha anogona kungokomborera chero chisarudzo chepaMagwaro oita kuti chibudirire, uye ndizvo zvaagara achiita kubva mumazuva aMosesi.—Num. 11:23.
9-11. (a) Vamwe vangasangana nemamiriro api ezvinhu akaoma? (Ona mufananidzo uri panotangira nyaya ino.) (b) Nei vana vane vabereki vakwegura vasingafaniri kukurumidza kusiya basa renguva yakazara? Taura muenzaniso.
9 Kana vabereki nevana vachigara kure nakure, zvinogona kuomera vana ivavo kuchengeta vabereki vavo vakwegura. Utano hwemubereki hunogona kungoerekana hwaipa zvichida nemhaka yokuwa, kutyoka pfupa kana kuti rimwewo dambudziko, zvokuti vana vangafunga kushanyira vabereki vavo. Vabereki vacho vangada kubatsirwa kwenguva duku kana kuti kwenguva refu. *
10 Vashumiri venguva yakazara vanoshumira Jehovha vari kure chaizvo nekumba kwavo, vanogona kusangana nezvisarudzo zvakaoma. Vaya vanoshumira paBheteri, mamishinari uye vatariri vanofambira, vanokoshesa chaizvo mabasa avo uye vanoaona sechikomborero chinobva kuna Jehovha. Zvisinei, kana vabereki vavo vakarwara, vangakurumidza kufunga kuti, ‘Tinofanira kusiya basa redu todzokera kumba kuti tinochengeta vabereki vedu.’ Asi kungava kuchenjera kuti vanyengetere uye vafunge kana zvakakodzera kusiya basa ravo uye kana zvirizvo zviri kudiwa nevabereki vavo. Hapana anofanira kumhanyirira kusiya ropafadzo dzake, uye dzimwe nguva pangasava nechikonzero chokudaro. Kurwara kwacho kunogona kunge kuri kwenguva duku zvokuti ungano yevabereki vavo inogona kunge ichida kuvabatsira.—Zvir. 21:5.
11 Funga nezvemumwe mukoma nemunin’ina vaishumira Jehovha vari kure chaizvo nekumba. Mumwe wacho aiva mumishinari kuSouth America, uye mumwe aiva pamuzinda wedu kuBrooklyn, New York. Vabereki vavo vakwegura vaida kubatsirwa. Vakomana ava nemadzimai avo vakashanyira vabereki vavo kuJapan kuti vaone kuti vangavabatsira sei. Nokufamba kwenguva, vaya vaiva kuSouth America vakanga vava kufunga zvokusiya basa ravo kuti vadzokere kumusha. Vakabva vafonerwa nemurongi mudare revakuru weungano yevabereki vavo. Vakuru vomuungano iyi vakanga vakurukura nyaya yacho uye vaida kuti mamishinari acho arambe achiita basa rawo. Vakuru ava vaionga basa raiitwa nemamishinari aya uye vainge vakatsunga kuita zvose zvavanogona kuvabatsira kuchengeta vabereki vavo. Vose vomumhuri iyi vakaonga chaizvo rudo rwavakaratidzwa.
12. Mhuri yechiKristu inofanira kufunga nezvei pakusarudza kuti ingachengeta sei vakwegura?
12 Chero zvinenge zvasarudzwa nemhuri yechiKristu pakuriritira vabereki vakwegura, zvinofanira kuita kuti zita raMwari rirumbidzwe. Hatitombodi kuita sevatungamiriri vechitendero vemunguva yaJesu. (Mat. 15:3-6) Tinoda kuti zvisarudzo zvedu zviite kuti Mwari akudzwe uye ungano ikudzwe.—2 VaK. 6:3.
BASA REUNGANO
13, 14. Magwaro anoratidza sei kuti ungano dzinofanira kubatsira vakwegura vari muungano?
13 Havasi vose vanokwanisa kubatsira vari mubasa renguva yakazara nenzira ichangobva kutaurwa. Zvisinei, kubva pane zvakaitika munguva yevaapostora zviri pachena kuti ungano dzinofanira kuita zvose zvadzinogona kuti dzibatsire hama nehanzvadzi dzakwegura dzinoita zvakanaka. Bhaibheri rinoti muungano yomuJerusarema ‘makanga musina aishayiwa.’ Hazvirevi kuti vose vakanga vari shoroma. Zviri pachena kuti vamwe vaiva varombo, asi “mumwe nomumwe aizogoverwa, sokushayiwa kwaaiita.” (Mab. 4:34, 35) Zvisinei, pane dambudziko rakazomuka muungano. Dzimwe ‘chirikadzi dzakanga dzichidarikwa pakugoverwa kwezvokudya kwezuva nezuva.’ Saka vaapostora vakasarudza kuti pagadzwe varume vaikodzera avo vakaronga kuti chirikadzi dzose dziwane zvinodzikwanira uye dzichipiwa zvakaenzana. (Mab. 6:1-5) Ichokwadi kuti kugoverwa kwezvokudya kwezuva nezuva kwaingova urongwa hwenguva pfupi hwaiitirwa kubatsira vaya vakava vaKristu paPendekosti ya33 C.E. ndokuramba vari muJerusarema kuti vasimbiswe pakunamata. Kunyange zvakadaro, zvakaitwa nevaapostora zvinoratidza kuti ungano inogona kubatsira pakuchengeta vanoshayiwa.
14 Sezvambotaurwa, Pauro akapa Timoti mirayiridzo yaitaura kuti ndedzipi chirikadzi dzechiKristu dzaikodzera kuti dzibatsirwe neungano pane zvokurarama nazvo. (1 Tim. 5:3-16) Munyori weBhaibheri Jakobho akaratidzawo kuti vaKristu vane basa rokuchengeta nherera, chirikadzi nevamwe vanenge vachitambura kana kuti vanoda kubatsirwa. (Jak. 1:27; 2:15-17) Muapostora Johani akatiwo: “Munhu ane zvokutsigira upenyu zvenyika ino akaona hama yake ichishayiwa, iye oramba kumunzwira tsitsi kwazvo, kuda Mwari kunoramba kuri maari sei?” (1 Joh. 3:17) Kana muKristu mumwe nomumwe achifanira kubatsira vanotambura, ungano hadzifaniriwo here kuita izvozvo?
15. Zvii zvingada kufungwa nezvazvo pakubatsira hama nehanzvadzi dzakwegura?
15 Mune dzimwe nyika, hurumende inopa vakwegura mari yomudyandigere uye inoitawo kuti pave nezvirongwa zvokubatsira vakwegura. (VaR. 13:6) Asi kune dzimwe nyika hakuna izvozvo. Saka rubatsiro runogona kupiwa nevoukama uye ungano kuhama nehanzvadzi dzakwegura runosiyana-siyana. Kana vana vanotenda vachigara kure nevabereki vavo, vangasanyatsokwanisa kuvabatsira. Pakadaro zvingava zvakanaka kuti vana vacho vakurukure nevakuru veungano yevabereki vavo kuti vave nechokwadi chokuti vose vanzwisisa mamiriro ezvinhu emhuri yacho. Somuenzaniso, vakuru vanogona kubatsira vabereki vacho kuti vawane rubatsiro runopiwa nehurumende kana mamwe masangano. Vangabatsirawo nokuzivisa vana chero zvinhu zvinenge zvichida kugadziriswa zvakadai setsamba dzinenge dzisina kuvhurwa kana kuti mishonga isiri kunwiwa zvakanaka. Kukurukurirana saizvozvo kunogona kubatsira kuti zvinhu zvisazonyanya kuipa uye kunogona kuita kuti pawanikwe nzira yokugadzirisa zvinhu. Kana pakava nevanhu vakadaro vanotarisa kuti zvinhu zvakamira sei kumba, zvinogona kubatsira kuti vana vane vabereki vakwegura vasanyanya kunetseka.
16. Vamwe vaKristu vanobatsira sei vakwegura vari muungano?
16 Vamwe vaKristu vanoratidza kuti vanoda hama nehanzvadzi dzakwegura nokuzvipira kushandisa nguva yavo uye simba ravo kuita zvose zvavanogona kuti vadzibatsire. Vanonyatsoratidza kuti vanoda hama nehanzvadzi dzavo dzakwegura dziri muungano. Vamwe vari muungano vanoita majana okuchengeta vakwegura. Sezvo vasingakwanisi kupinda mubasa renguva yakazara nemhaka yemamiriro avo ezvinhu, vanoda chaizvo kubatsira vakwegura ava kuti vana vavo varambe vari mubasa renguva yakazara. Chokwadi hama idzodzo dzinoita zvakanaka chaizvo! Asi hazvirevi kuti vana vacho vanofanira kubva varega basa ravo rokuchengeta vabereki.
REMEKEDZA VAKWEGURA NOKUTAURA MASHOKO ANOKURUDZIRA
17, 18. Mafungiro akaita sei anoita kuti basa rokuchengeta vakwegura rive nyore?
17 Vakwegura nevanovachengeta vanogona kushanda vose zvakanaka kuti basa racho riite nyore kana vakaramba vachifara. Dzimwe nguva, kukwegura kunoita kuti munhu asafara uye aore mwoyo. Saka zvimwe ungada kuita zvose zvaunogona kuti uremekedze uye ukurudzire hama nehanzvadzi dzakwegura. Hama nehanzvadzi idzi dzinofanira kurumbidzwa nokuti dzave dzichishumira Mwari dzakatendeka. Jehovha haakanganwi zvadzakaita mubasa rake uye vamwe vaKristu havazvikanganwiwo.—Verenga Maraki 3:16; VaHebheru 6:10.
18 Uyewo, mabasa ezuva nezuva angaita nani kana vakwegura uye vanovachengeta vachimbotaurawo zvinosetsa dzimwe nguva. (Mup. 3:1, 4) Vakwegura vakawanda vanoitawo zvose zvavanogona kuti vasanetsa vaya vanovachengeta. Vanoziva kuti kana vasinganetsi, vanhu vanogona kugara vachivashanyira uye vachivabatsira zvakanaka. Kazhinji vaya vanoshanyira vakwegura vanowanzoti, “Ndaenda kunokurudzira munhu akwegura asi neniwo ndakurudzirwa.”—Zvir. 15:13; 17:22.
19. Vakuru nevadiki vangatarisirei mune ramangwana?
19 Tinotarisira chaizvo nguva ichapera kutambura uye matambudziko anokonzerwa nechivi. Asi pari zvino, vashumiri vaMwari vanofanira kuramba vaine tarisiro yokurarama nokusingaperi. Tinoziva kuti kutenda zvipikirwa zvaMwari kunotibatsira patinenge tiri mumatambudziko. Nemhaka yokutenda ikoko, “hatineti, asi kunyange munhu watiri nechokunze ari kupera, chokwadi munhu watiri nechomukati ari kuitwa mutsva zuva nezuva.” (2 VaK. 4:16-18; VaH. 6:18, 19) Zvisinei, chii chimwe chingakubatsirai kuti mukwanise kuchengeta vakwegura? Tichakurukura mamwe mazano anobatsira munyaya inotevera.
^ ndima 9 Nyaya inotevera ichakurukura dzimwe nzira dzokuchengeta nadzo vabereki vakwegura.


text:
MUKAI! MAY 2014
Chandinoraramira Chii?
—Zvikonzero Zvitatu Zvokuti Urambe Uchirarama
Iwe pachako kana mumwe munhu waunoziva akambofunga here nezvokuzviuraya? Ukaziva chikonzero chokuti urarame, hauzofungi kuzviuraya.
Zvaungaita Kana Watsiurwa
Ungabatsirwa sei nokutsiurwa zvinorwadza?
Chandinoraramira Chii?
Chii chinoita kuti munhu ade kuzviuraya?
Nokuti Zvinhu Zvinochinja
Kunyange kana dambudziko rako rikasapera, pane zvaunogona kuchinja.
Nokuti Rubatsiro Rwuripo
Zvinhu zvitatu zvinogona kukubatsira kuti urambe uchirarama.
Nokuti Tariro Iripo
Kuva netariro kunobatsira kuti ukunde matambudziko aunosangana nawo.
“Ndinonyatsobvuma Kuti Musiki Ariko”
Frédéric Dumoulin akaodzwa mwoyo nezvaiitika mumachechi akapedzisira ava kuti hakuna Mwari. Kudzidza kwaakaita Bhaibheri uye kuongorora masikirwo akaitwa zvinhu kwakamubatsira sei kuti abvume kuti Musiki ariko?
Misodzi Yako Ine Zvakawanda Zvainoreva
Kuchema kwatinoita kunotisiyanisa nemhuka. Pakudini?
Kana Usisina Mufaro Muwanano Yenyu
Mava kunzwa sokuti muri mujeri here? Zvinhu zvishanu zvinogona kubatsira wanano yenyu.
Mari
Mari ndiyo mudzi wezvakaipa zvose here?
Zvimwe Zviri paIndaneti
Ndiri Munhu Anovimbwa Naye Here?
Vamwe vana vanopiwa rusununguko rwakakura kudarika vamwe. Sei zvichisiyana?
Wagadzirira Kufambidzana Nomumwe Munhu Here?
Tarisa uone mibvunzo 4 woona kana wagadzirira kuti uchifambidzana nomumwe munhu.
Ndingaita Sei Kana Vabereki Vangu Vava Kuda Kurambana?
Ungaita sei kuti usaramba uchishushikana uye uine chigumbu?
Zvinotaurwa Nevechiduku Nezvechimiro
Nei kuva nemuviri wakanaka riri dambudziko rakakura kune vechiduku? Vangabatsirwa sei?
Mosesi Anokurira kuIjipiti
Sei Mosesi akaiswa naamai vake muRwizi rwaNire? Dzidza zvakawanda nezvake, mhuri yake uye mwanasikana waFarao.


text:
NYAYA IRI PAKAVHA
Pane Anoziva Nezveramangwana Here?
Tose tinofunga nezveramangwana. Tinoda kuziva kuti upenyu hwedu uye hwevaya vatinoda huchange hwakaita sei. Tinobvunza mibvunzo yakadai sekuti: ‘Vana vangu vachararama munyika iri nani here? Pachaitika njodzi ichaparadza nyika yose here? Pane here zvandingagadzirisa iye zvino kuti ndive neramangwana riri nani?’ Tagara tiine chido chokuziva kuti zvinhu zvichafamba sei uye tinoda kuti zvinhu zvitifambire zvakanaka, tisina chekutya. Kudai waizonyatsoziva kuti ramangwana rakamira sei, waizogadzirira zvose zvinodiwa.
Saka ramangwana rako rakamira sei? Pane angaziva here? Nyanzvi dzinombobudirira padzinoedza kutaura zvichaitika asiwo kakawanda dzinokundikana. Asi zvinonzi Mwari anogona kufanozivisa zvichaitika sezvazviri chaizvo. Shoko rake rinoti: ‘Ndinozivisa zvokuguma kubvira pakutanga, uye zvinhu zvisati zvaitwa kubvira kare kare.’ (Isaya 46:10) Ange achibudirira zvakadini?
MWARI ANOBUDIRIRA ZVAKADINI?
Nei uchifanira kufarira kuzadzika kweuprofita hwaMwari hwekare? Hapana mubvunzo kuti waizokangwa mate mukanwa kudai waizoona kuti mumwe munhu anozivisa nezvemamiriro ekunze anogara achibudirira zuva rimwe nerimwe, kwenguva yakareba. Zvimwe waizoteerera zvaanotaura nezveramangwana. Saizvozvowo, kudai waizoziva kuti Mwari ava nenguva achibudirira zvikuru pakuzivisa zvichaitika, hapana mubvunzo kuti waizofarira kuziva zvaanotaura nezveramangwana rako.
KUPARADZWA KWEGUTA GURU:
Somuenzaniso, chaisazova chinhu chokutamba nacho kufanozivisa nemazvo kuti guta rakakura, rava nemazana akawanda emakore riine simba, richaparara nokukurumidza. Mwari akaita izvozvo chaizvo, paakafanozivisa achishandisa muprofita wake, kuti guta reNinivhi raizoparadzwa. (Zefaniya 2:13-15) Vanyori venhoroondo dzekare vanotii? Pashure pemakore anenge 15 kubva pakaziviswa naMwari, mumakore ekuma600 B.C.E., vaBhabhironi nevaMedhiya vakarwisa, ndokuparadza Ninivhi. Mwari akafanotaurawo zvakajeka kuti Ninivhi yaizova “dongo, nzvimbo isina mvura sezvakaita renje.” Mashoko aya akazozadzika here? Hongu. Kunyange zvazvo guta racho nedzimba dzaro raigona kunge rakakura maeka anenge 128 000 (518km2), vapambi vacho havana kuchengetedza uye kushandisa guta racho, sezvaigona kutarisirwa.Vakariparadza. Pane nyanzvi inoongorora zvematongerwo enyika yaigona kufanotaura zviitiko zvakadaro nemazvo here?
MAPFUPA EVANHU ACHATSVA:
Ndiani aizoshinga kuzivisa pachine makore 300, zita chairo uye dzinza remurume aizopisa mapfupa evanhu paatari, uye zita reguta raizova neatari yacho? Kudai mashoko akadaro aizozadzika, zvaizoita kuti munhu akaataura ave nemukurumbira. Munhu aitaura achimiririra Mwari akazivisa kuti: “Imba yaDhavhidhi ichaberekerwa mwanakomana, achatumidzwa kuti Josiya . . . , uye achapisira mapfupa evanhu” paatari mutaundi reBheteri. (1 Madzimambo 13:1, 2) Pashure pemakore anenge 300, mudzinza raDhavhidhi makazova namambo ainzi Josiya, zita risingataurwi kakawanda muBhaibheri. Sezvakafanotaurwa chaizvo, Josiya “akatuma vanhu vakatora mapfupa mumakuva macho, akaapisira paatari” yaiva muBheteri. (2 Madzimambo 23:14-16) Munhu aizogona sei kunyatsodonongodza mashoko akadaro pasina simba rinopfuura revanhu?
KUGUMA KWEUMAMBO:
Zvaizoshamisa chaizvo kudai munhu aizokwanisa kufanotaura pachine nguva refu, zita remunhu aizoberekwa, uye kuzivisa kuti munhu wacho aizoronga kukunda umambo hune simba munyika yose, uye kutaura nzira isina kujairika yaizoshandiswa nemunhu wacho kuti akunde. Mwari akazivisa kuti murume ainzi Koreshi aizotanga hondo, okunda imwe nyika. Koreshi iyeye aizosunungurawo nhapwa dzechiJudha uye aizotsigira basa rokuvakazve temberi tsvene yevaJudha. Mwari akataurawo kuti nzira yaizoshandiswa naKoreshi pakurwisa yaizosanganisira kuomesa nzizi uye akaratidza kuti magedhi aizosiyiwa akavhurika, zvoita kuti kukunda kwacho kuve nyore. (Isaya 44:27–45:2) Mashoko ose akataurwa muuprofita hwaMwari uhwu akazadzika here? Vanyori venhoroondo dzekare vanobvuma kuti nyaya yokuti Koreshi akakunda ndeyechokwadi. Uto raKoreshi rakashandisa unyanzvi hunoshamisa hwekutsausa mumwe wemigero yemvura yemuBhabhironi, zvikaita kuti nzizi dziome. Uto racho rakabva rapinda muguta nepamagedhi akanga asiyiwa akavhurika. Pashure peizvi, Koreshi akasunungura vaJudha, ndokuzivisa kuti vaigona kuvakazve temberi yavo muJerusarema. Izvozvo zvaishamisa nokuti Koreshi akanga asinganamati Mwari wevaJudha. (Ezra 1:1-3) Ndiani mumwe kunze kwaMwari aizogona kufanozivisa zvinhu zvakadaro nemazvo?
Tataura mienzaniso mitatu inoratidza kuti Mwari akabudirira sei kufanotaura zvinhu chaizvo zvakazoitika. Izvi handizvo zvega. Joshua, uyo aiva mutungamiriri wevaJudha akataura chokwadi chainyatsozivikanwa nevateereri vake vainge vakawanda, chokuti: “Munonyatsoziva nemwoyo yenyu yose nemweya yenyu yose kuti hapana kana shoko rimwe chete pamashoko ose akanaka akataurwa naJehovha Mwari wenyu kwamuri rakakundikana. Ose akaitika nokuda kwenyu. Hapana kana shoko rimwe chete rawo rakakundikana.” (Joshua 23:1, 2, 14) Vateereri vaJoshua vaisagona kuramba chokwadi chekuti uprofita uye vimbiso dzaMwari zvinozadzika. Asi Mwari anozviita sei? Maitiro aMwari akasiyana neevanhu zvikuru. Zvinokosha kuti uzive kusiyana kwacho nokuti Mwari akazivisa zvinhu zvakakura zvichaitika munguva pfupi iri pedyo izvo zvichava nezvazvichaita kwauri.
KUSIYANA KWEUPROFITA HWAMWARI NEZVINOFANOZIVISWA NEVANHU
Fungidziro dzevanhu dzinowanzobva pakuongorora zviri kuitika, zvesayenzi, uye pane zvinotaurwa nevanozviti vane simba rokuziva remangwana. Kana vangozivisa fungidziro dzavo, hapana zvimwe zvavanozogona kuita kunze kwekungomirira kuti vaone zvichaitika.—Zvirevo 27:1.
Mwari akasiyana nevanhu nokuti anoziva zvose. Anonyatsoziva zvakaita vanhu uye mafungiro avo; saka anogona kuziva chaizvo zvichaitwa nemunhu mumwe nemumwe kana kuti nerudzi rwese, kana akasarudza kuita izvozvo. Asi Mwari anogona kuita zvinopfuura izvozvo. Anogona kutoita zvinoita kuti zvaanenge ataura zviitike. Anoti: ‘Shoko rangu rinobuda mumuromo mangu harizodzoki kwandiri risina zvaraita, uye richabudirira pane zvandinoritumira.’ (Isaya 55:11) Tinogona kungoti zvimwe zviprofita zvaMwari zvinenge zvichingotizivisa zvinhu zvaachaita. Anovimbisa kuti zvose zvichaitika.
RAMANGWANA RAKO
Pane here mashoko akavimbika anozivisa nezveramangwana rako nemhuri yako? Kana ukafanoziva nezvedutu riri kuuya, unogona kutora matanho ekuti upone. Unogonawo kuita saizvozvo neuprofita hweBhaibheri. Mwari akazivisa kuti kune zvinhu zvakawanda zvichachinja panyika munguva pfupi iri pedyo. (Ona bhokisi rakanzi “ Zvakaziviswa naMwari Nezveramangwana.”) Ramangwana iri rakasiyana nezvinotaurwa nedzinonzi nyanzvi dzinodudzira ramangwana.
Tinogona kungoti: Zvichaitika munyika ino zvinozivikanwa. Zvakatonyorwa nechekare, uye unogona kutoziva kuti chii chichaitika pakupedzisira. Mwari akazivisa kuti: “[Ndiri] kuzivisa zvokuguma kubvira pakutanga, . . . Zvandakaronga zvichamira, uye ndichaita zvinhu zvose zvandinofarira.” (Isaya 46:10) Iwe nemhuri yako munogona kuva neramangwana rakanakisisa. Bvunza Zvapupu zvaJehovha nezvezvimwe zvichaitika zvinotaurwa muBhaibheri. Zvapupu zvaJehovha hazvisi vafemberi; hazvitauri kuti zvinonzwa manzwi asinganzwisisiki kana kuti zvine masimba okufanotaura zvichaitika. Zvinodzidza Bhaibheri uye zvinogona kukuudza zvinhu zvakanaka zvauri kurongerwa naMwari mune ramangwana.


text:
Mugodhi
Mugodhi (Mine in English) imhando yehushangazhi hunochera matombo akakosha kubva muvhu, nokukorora simbi kubuda mumatombo anenge acherwa. Matombo aya anogona kunge aine simbi dzakakosha kana kuti achishandiswa mune mamwe mabasa anowanikwa muhushangazhi.
- Munyika yeZimbabwe mune migodhi inochera simbi dzakakosha dzinoti:ndarama; platiunum; chrome uye lithium.
- Kunoitawo migodhi inochera mamwe matombo asiri esimbi anoti: ngoda; limestone; magnesium uye silicates.
- Matombo asina simbi yakakosha anodanwa kunzi mambara - (waste rock in English).
Mamwe Mazwi[chinja | edit source]
- Kufashukira (Overflow).
- Makina (any explosives e.g. dynamite) apa kureva zvinoputika zvinoshandiswa kutsemura matombo kana kuputitsa zvimwewo zvinhu.
- Gowasimbi (Metallurgy) izwi riri kushandiswa pazvinyorwa zvino kuturikira chinonzi metallurgy kuEnglish, zvichireva mabasa nehunyanzvi hwekukohwa simbi mubva mumatombo anocherwa pamugodhi.


text:
Ads / Pub
Boeing 747-400 Companhias Argentinas FSX
Boeing 747-400 muna nemumicheka Companhias Argentinas, muchina yakanaka modeled pakukwana kubudikidza Hiroshi Igami. Vatatu textures zvaisanganisira dzinoenderana vatatu Boeing 747 vakanyorwa kuti kambani:? Lv-ALJ,? Lv-AXF uye? Lv-BBU. The rakapotsa Cockpit ndiyo default FSX B747 nokunzwa ndivo avo kubva chaiye 747 General Electric CF6-80C2B5F
Companhias Argentinas (Iata: AR, ICAO: ARG) ndiro National kambani kuArgentina, privatized ari 1990s nehurumende Carlos Menem (Justicialist Party, PJ). Rakanga nationalized muna September 2008 pasi hurumende Cristina Kirchner (Front kuti Victory-PJ), imwe Argentine dare aramba chero muripo kuna Spanish yakasimba Marsans, muridzi bhizimisi.
The makasimba zvakare muridzi chikamu Korean Lineas aéreas, ane pamusoro mudzimba ndege, iro nationalized muna 2008.
Companhias Argentinas vanotarisirwa kupinda SkyTeam kwemubatanidzwa chichava chete boka kuSouth America. Chibvumirano chinofanira zvakaziviswa muna October 2010 kupinda kwemubatanidzwa muna 2011 kana 2012. (Source: Wikipedia)
Companhias Argentinas (Iata: AR, ICAO: ARG) ndiro National kambani kuArgentina, privatized ari 1990s nehurumende Carlos Menem (Justicialist Party, PJ). Rakanga nationalized muna September 2008 pasi hurumende Cristina Kirchner (Front kuti Victory-PJ), imwe Argentine dare aramba chero muripo kuna Spanish yakasimba Marsans, muridzi bhizimisi.
The makasimba zvakare muridzi chikamu Korean Lineas aéreas, ane pamusoro mudzimba ndege, iro nationalized muna 2008.
Companhias Argentinas vanotarisirwa kupinda SkyTeam kwemubatanidzwa chichava chete boka kuSouth America. Chibvumirano chinofanira zvakaziviswa muna October 2010 kupinda kwemubatanidzwa muna 2011 kana 2012. (Source: Wikipedia)
Size 31.45 MB
Downloads 8 707
Created 15-05-2012 23: 20: 19
Akachinja 07-06-2012 00: 39: 44
rezinesi
Freeware
3D Virtual Cockpit
enderana DirectX10
Wedzerai-mberi kunoenderana FSX & FSX-Steam
Ads / Pub


text:
VECHIDUKU VANOBVUNZA KUTI
Ndingaita Sei Kuti Ndiwirirane Nevabereki Vangu?
Dhaunirodha
Mibvunzo panyaya yokunetsana
Pavabereki vako, ndiani waunonyanya kunetsana naye?
Baba
Amai
-
Munowanzonetsana kakawanda sei?
Panguva dziri kure
Pano neapo
Kakawanda
-
Munoita sei pamunonetsana?
Tinokurumidza kugadzirisa nyaya yacho murugare.
Tinozogadzirisa nyaya yacho asi tambokweshana.
Nyaya yacho haitomboperi kunyange tikakweshana sei.
-
Unofunga kuti paunonetsana nemubereki wako, ndiye anenge asiri kunzwisisa here? Munyaya ino tichaona zvinhu zvaunofanira kuita kuti musaramba muchinetsana. Chimboona zvinhu zvinokonzera kuti munetsane . . .
Nei vanhu vachinetsana?
Mafungiro aunoita. Paunokura, mafungiro ako anochinja kudarika zvawaiita uchiri mudiki. Zvaunenge uchinyatsonzwa kuda zvinogona kutosiyana nezvinenge zvichidiwa nevabereki vako. Kunyange zvakadaro, Bhaibheri rinoti: “Kudza baba vako naamai vako.”
—Eksodho 20:12.
Chokwadi chisingarambiki: Kuti uratidze kuti wakura unofanira kutaura wakadzikama kunyange paine chinhu chausiri kubvumirana nacho.
Rusununguko. Paunenge uchikura, vabereki vako vanogona kukuwedzera rusununguko. Asi chinozoita kuti munetsane ndechokuti iwe unenge uchiona sokuti rusununguko rwauri kupiwa rushoma kana kuti vari kunonoka kukupa rusununguko rwacho. Kunyange zvakadaro, Bhaibheri rinoti: “Teererai vabereki venyu.”
—VaEfeso 6:1.
Chokwadi chisingarambiki: Vabereki vako vanogona kukuwedzera rusununguko zvichienderana nokuteerera kwauri kuita.
Zvaungaita
Taura wakadzikama. Pane kuti ungoti vabereki vako ndivo vasiri kunzwisisa, iwewo ita zvinhu zvinoita kuti muwirirane. Mumwe mukomana anonzi Jeffrey akati, “Dzimwe nguva mapindurire aunoita ndiwo anoita kuti munetsane nemubereki wako, kwete zvavanenge vataura. Kana ukataura wakadzikama zvichaita kuti musanyanya kunetsana.”
Bhaibheri rinoti: ‘Nepaunogona napo, ita kuti pave norugare.’
—VaRoma 12:18.
Teerera vabereki vako pavanenge vachitaura. Samantha ane makore 17 akati, “Kuita izvi hakusi nyore. Asi ndakaona kuti pandinoteerera vabereki vangu ivowo vanonditeerera.”
Bhaibheri rinoti: ‘Kurumidza kunzwa, unonoke kutaura.’
—Jakobho 1:19.
Tsigirana nevabereki vako. Ita zvinoita vanhu vanotamba tennis. Mumwe anenge ari kune rimwe divi mumwe kune rimwe. Saka nyaya yamuri kunetsana iise kune rimwe divi iwe nevabereki vako moenda kudivi rimwe chete. Mumwe mukomana anonzi Adam akati, “Paunenge uchinetsana nevabereki vako, ivo vanenge vachida kuti uite zvavanofunga kuti ndizvo zvakakunakira asi iwe unenge uchida kuita zvaunofunga kuti ndizvo zvakakunakira. Saka zvinoratidza kuti mose munenge muchingoda chinhu chimwe chete.”
Bhaibheri rinoti: ‘Ita zvinhu zvinoita kuti pave norugare.’
—VaRoma 14:19.
Iva munhu anonzwisisa. Mumwe musikana anonzi Sarah akati, “Ndinoona zvichibatsira kufunga kuti vabereki vanewo matambudziko avari kusangana nawo ari kutovanetsa kungofananawo nesu.” Musikana anonzi Carla akatiwo, “Ndinoedza kumbofungidzira kuti dai ndiriini mubereki, ndiine mwana ane dambudziko rakafanana nerandiinaro, zvii zvandaizoita zvakanakira mwana wangu?”
Bhaibheri rinoti: ‘Musaramba muchiva nehanya nezvinhu zvamunoda imi pachenyu, asi nezvinhu zvinodiwawo nevamwe.’
—VaFiripi 2:4.
Ita zvaunenge waudzwa. Bhaibheri ndizvo zvarinokukurudzira kuti uite. (VaKorose 3:20) Uye zvinhu zvinokufambira zvakanaka ukaita zvaunenge waudzwa. Mumwe musikana anonzi Karen akati, “Handinyanyi kunetseka pandinoita zvandinenge ndaudzwa nevabereki vangu. Vane zvakawanda zvavakatondiitira muupenyu saka kuvateerera ndiko kunoratidza kuti ndinotenda zvavanondiitira.” Kuita zvaunenge waudzwa kunobatsira kuti musanetsana!
Bhaibheri rinoti: “Pasina huni, moto unodzima.”
—Zvirevo 26:20.
Zano. Kana zvekutaura zvichinetsa, unogona kuita zvekunyora zvaunofunga. Alyssa akati, “Ndinowanzozviita kana ndisiri kunzwa kuda kutaura. Zvinondibatsira kuti ndinyatsobudisa zviri mumwoyo mangu pasina munhu wandiri kupopotera uye kuti ndisazotaura zvandinozodemba.”
Inzwa zvimwe
Ungataura Sei Nevabereki Vako Nezvemitemo Yavanokupa?
Kugona kutaura zvakanaka nevabereki vako kunogona kuita kuti vawedzere kukuvimba uye kukupa rusununguko.
Nei Vabereki Vangu Vasingandipiwo Nguva Yokumbofara?
Ndinofanira kusvova kuti ndiende kunofara nevamwe here, kana kuti ndinofanira kutanga ndaudza vabereki vangu?
Ndingaita Sei Kuti Vabereki Vangu Vandivimbe?
Ona zvinhu zvitatu zvaungaita kuti vabereki vako vatangezve kukuvimba.


text:
NYAYA IRI PAKAVHA | UNOGONA KUVA PEDYO NAMWARI
Unonzwa Uri Pedyo naMwari Here?
“Kuva shamwari yepedyo yaMwari kunoita kuti usava nechekutyira, ugutsikane uye ugadzikane. Kunoita kuti unzwe sokuti Mwari ari kugara achiita kuti zvinhu zvikufambire zvakanaka.”
—CHRISTOPHER, MURUME WECHIDIKI WEKUGHANA.
“Mwari anoona kutambura kwese kwaunenge uchiita, uye anonyatsoratidza kuti anokuda, achikubatsira kupfuura zvaungafunga.”
—HANNAH ANE MAKORE 13 WEKUALASKA, U.S.A.
“Hapana chinokosha uye chinozorodza kupfuura kuziva kuti uri shamwari yaMwari yepedyo!”
—MUKADZI ANONZI GINA WEKUJAMAICA ANE MAKORE EKUMA40.
Christopher, Hannah, naGina havasivo voga vanonzwa saizvozvo. Vanhu vakawanda munyika yose vane chokwadi chekuti Mwari anovaona seshamwari dzake. Ko iwe? Unoonawo sekuti Mwari ari pedyo newe here? Unoda here kutanga ushamwari naMwari kana kuti kutova neushamwari hwakasimba naye? Pamwe unganetseka kuti zvinokwanisika here kuti munhu wenyama ave shamwari yaMwari Wemasimbaose? Kana zvichikwanisika, ungazviita sei?
UNOGONA KUVA PEDYO NAMWARI
Bhaibheri rinoratidza kuti zvinokwanisika kuti munhu ave shamwari yaMwari yepedyo. Rinoti Mwari akadana Abrahamu, muHebheru kuti “shamwari yangu.” (Isaya 41:8) Onawo zvauri kukumbirwa neushamwari kuti uite pana Jakobho 4:8 panoti: ‘Swedera pedyo naMwari, uye iye achaswedera pedyo newe.’ Saka zviri pachena kuti munhu anogona kuva pedyo naMwari, kana kuti kuva shamwari yake. Asi sezvo Mwari asingaoneki, ungaswedera sei pedyo naye, wova shamwari yake?
Kuti tipindure mubvunzo uyu, funga nezvekukura kunoita ushamwari hwevanhu. Vanowanzotanga nekuzivana mazita. Pavanoramba vachikurukura zvavanofunga, ushamwari hwavo hunokura. Uyewo pavanoramba vachiitirana zvakanaka, ushamwari hwavo hunosimba. Tingati izvi ndizvowo zvinoitika pakuva neushamwari naMwari. Ngationei kuti zvakafanana papi.


text:
HARARE —
Mutungamiri we MDC-T, uye vari mutungamiri wehurumende, Va Morgan Tsvangirai, vashora zvikuru kugariswa kwanga kwakaitwa nhengo dzebato ravo mujeri dzichipomerwa mhosva yekuponda mupurisa mumusha we Glen View gore rapera.
Vachitaura pamusangano wekutambira nhengo dzebato ravo dzaburitswa muhusungwa pamuzinda webato ravo paHarvest House, VaTsvangirai vati vafara zvikuru nekubuditswa kwaitwa nhengo idzi.
Asi VaTsvangirai vati chinovarwadzwa ndechekuti vanhu vari kurwira shanduko munyika vari kushungurudzwa zvisina tsarukano uye vavimbisa kuti vachatengera nhengo dzebato ravo idzi chikafu chokudya pazororo rekisimusi sezvo dzisina kuwana nguva yekugadzirira zororo iri dziri mujeri.
Sachigaro wevechidiki muMDC-T, VaSolomon Madzore, avo vanove mumwe wevari kupomerwa mhosva imwe cheteyo yekuponda mupurisa, Va Petros Mutedza, mumusha we Glen View gore rapera, vatiwo vakazvipira kurwira shanduko uye kuwona mutungamiri wenyika, VaRobert Mugabe, vachibva pachigaro musarudzo dzichaitwa munyika.
Munyori mubazi revechidiki mubato iri, VaPromise Mkwananzi, vashorawo matare nemabatiro aari kuita nyaya iyi vachiti muchuchisi wenyaya iyi ari kuudza matare zvisiri izvo.
NeMuvhuro, dare repamusoro rakati nhengo idzi dzibude muhusungwa zvichireva kuti kwasara nhengo shanu dziri mujeri idzo dzakanyimwa mukana wekubhadhara mari yechibatiso. Va Madzore nevamwe vavo vaviri vakaburitswa mwedzi wapera mujeri nedare.
Vasungwa ava vari kupomerwa mhosva yekuponda VaMutedza asi vari kuramba mhosva yavari kupomerwa vachiti vari kushungurudzwa zvine chekuita nezvematongerwo enyika.


text:
NHARIREYOMURINDI FEBRUARY 2014
Hondo Yakachinja Nyika Yose
Chii chakaita kuti hondo yenyika yokutanga ichinje nyika yose? Mhinduro dzacho dzine zvadzinoratidza here nezveramangwana?
Hondo Yakachinja Nyika Yose
Hondo yenyika yokutanga, inonziwo “Hondo Huru” yakachinja sei nyika yose?
Ndiani Anokonzera Hondo Uye Kutambura?
Bhaibheri rinobatanidza sei hondo yakaitika kudenga nehondo yenyika yose uye matambudziko epanyika?
“Vimbiso Yokuti Nyika Ichava Paradhiso Yakachinja Upenyu Hwangu”
Ivars Vigulis aida mukurumbira, mbiri, uye kunakidzwa nemijaho yemidhudhudhu. Chokwadi cheBhaibheri chakachinja sei upenyu hwake?
Waizviziva Here?
Arosi yaishandiswa munguva dzinotaurwa muBhaibheri yaiva chii? Ndezvipi zvinopiwa zvaigamuchirwa patemberi muJerusarema?
Nei Mwari Achibvumira Kuti Vane Simba Vadzvinyirire Vasina Simba?
Bhaibheri rinotsanangura zviri kuitwa naMwari panyaya yeudzvinyiriri uye zvaachaita mune ramangwana.
Akatsungirira Zvinhu Zvakaipa
Wakamboitirwa zvakaipa here? Une chido chokuona Mwari achigadzirisa zvinhu here? Ona kuti ungatevedzera sei Eriya akanga akatendeka.
Mibvunzo yeBhaibheri Inopindurwa
Pane here chinoratidza kuti Bhaibheri rinobva kuna Mwari? Rakanyorwa sei?
Zvimwe Zviri paIndaneti
Sei Pasi Rose Pasina Rugare?
Vanhu vakundikana kuita kuti pasi rose pave nerugare. Ona zvikonzero zvakasiyana-siyana.


text:
Ko sei varume/vakadzi vachihura?
Vese varume nevakadzi vanohura asi kungoti vakadzi vanohura pachivande. Varume zvinovanetsa kuhura pachivande saka kuhura kwavo kunokasira kuonekwa kupfuura kwevakadzi.
Murume akaziva kuti pane mukadzi anofunga kurara naye hazvinei kuti mukadzi iyeye akashata zvakadii kana kuti anozikanwa kuhura kwake sei, murume anototi afunge kurara nomukadzi iyeye. Zvinonzi 1/3 yevarume vanohura 2/3 havahuri asi vanofunga kuhura. Varume vanohura nguva chero ipi zvayo, vanoonekwa kuti vane mboro dzakakura vanohura kupfuura vane mboro diki. Murume haanetsi kubata kana atanga kuhura kana uchiziva zviratidzo zvokuti ari kuhura. Unokwanisa kutomutevera wosvika pacho paari kuhurira.
Mukadzi wemumba anokwanisawo kukonzera murume kuhura. Kusada kuitazvinodiwa nomurume pakusvirana. Kusabvunza murume chaanoda pakusvirana, kusaziva kuti murume asagara ane hurume mumuviri wake, kusazvichengeta kwemukadzi. Kuva ne bad attitude pakurara nomurume.
1/3 yevakadzi vanohurawo chose asi munhukadzi anohura anowedzera kuhura pamazuva anoti 9-16 ekumwedzi kwake. Inyaya yakarebesa kunyora pano asi kana mukadzi wako achihura pamazuva iwawa ndipo paanowedzera.